text: Քաղաքագետների եւ քաղաքական գործիչների կողմից գրված հոդվածների ժողովածու է, որոնցում հեղինակները քննարկում են երրորդ ալիքի ընթացքում ժողովրդավարացման ուղին բռնած երկրներում ժողովրդավարության ամրապնդման հիմնական խնդիրները։ Այդ խնդիրները բաժանված են երեք խմբերի՝ - էթնոքաղաքական հակամարտություններ, - ներքին անվտանգություն, ոստիկանության եւ բանակի դերը, - իշխանության ճյուղերի միջեւ լիազորությունների բաշխում, նախագահական եւ կիսանախագահական կառավարման ձեւեր։ Այս ժողովածուն հետաքրքրական է թե’ հեղինակների ընդգրկունության(քաղաքագետների հետ միասին այստեղ տպագրված են նաեւ ժողովրդավարության համախմբման գործում զգալի պրակտիկ փորձ ունեցող քաղաքականգործիչների հոդվածներ), թե’ աշխարհագրության (համեմատական քաղաքագիտության լավագույն ավանդույթներին համապատասխան ընդգրկում է Կենտրոնական եւ ԱրեւելյանԵվրոպայի, Լատինական Ամերիկայի, Ասիայի եւ Աֆրիկայի երկրները ներառող ուսումնասիրություններ) եւ թե’ եզրակացությունների ու առաջարկների առումով (կան ինչպես տեսական դատողություններ, այնպես էլ կիրառական քաղաքականությանն առնչվող լուծումներ)։ Գիրքը կարդալու համար սեղմեք՝


source: fineweb

text: Հոպոպներ Հոպոպ (լատիներեն՝ Upupa epops), փոքր վառ գույնի թռչուն երկար նեղ կտուցով եւ փոմփոլիկով, որը երբեմն բացվում է հովհարի պես։ Արտաքին կառուցվածք[խմբագրել | խմբագրել կոդը] Հայտնի է հոպոպի միայն մեկ տեսակ, որը գրեթե աղավնու մեծության թռչուն է, զանգվածը՝ 68-72 գ, թեւերի բացվածքը՝ 42-49 սմ։ Կտուցը բարակ է, երկար, դեպի ցած ծռված։ Գլխին ունի լավ զարգացած հովհարաձեւ փուփուլ։ Գունավորումը շիկակարմրավուն է՝ սեւ եւ սպիտակ շերտերով։ Թեւերը լայն են, ծայրերը բութ, որովայնը սպիտակավուն է, մնացած փետրավորումը՝ շիկավուն։ Տարածվածություն[խմբագրել | խմբագրել կոդը] Լայնորեն տարածված է Եվրոպայի եւ Ասիայի հարավային ու կենտրոնական շրջաններում, ինչպես նաեւ Աֆրիկայում։ Մեծ քանակությամբ տարածված է այգիներում, պուրակներում, բնակավայրերում։ Տարածված է նաեւ ՀՀ-ում։ Մեծաքանակ է եւ լայն տարածված։ Հանդիպում է բաց տարածություններում, այգիներում, թփուտային ծառատեսակների առկայության պայմաններում, նոսր անտառներում, բնակավայրերում , պուրակներում եւ նույնիսկ Երեւան քաղաքում։ Բնադրում[խմբագրել | խմբագրել կոդը] Բնադրում է փչակներում, շենքերի տանիքներին, պատերի, քարերի ճեղքերում։ Ձվադրում է ապրիլ-հունիսին, դնում 3-9 մոխրագույն ձու։ Սովորաբար հանդիպում են զույգերով կամ առանձին անահատներով, աշնանն էլ կազմում են ոչ մեծ խմբեր։ Սննդառություն[խմբագրել | խմբագրել կոդը] Սնվում է հիմնականում որդերով, վնասատու միջատներով, թրթուրներով։ Օգտակար է վնասատուների ոչնչացման գործում։ Կենսակերպ[խմբագրել | խմբագրել կոդը] Սովորաբար նախընտրում է բնակվել նոսր թփերով կամ ծառերով բաց տարածությունների վրա, ինչպես օրինակ սավաննաները, մարգագետինները կամ արոտավայրերն են։ Հանդիպում է նաեւ այգիներում։ Ցուցաբերում է զգուշավոր վարք, սակայն երկչոտ չէ։ Շատ ժամանակ է անցկացնում հողի վրա՝ որսալով միջատներ։


text: Ամերիկյան շուկայում այս տարի պետք է դուրս գան վաճառքի նոր սեքս-ռոբոտներ։ Այս ռոբոտները նախատեսված են լինելու իգական սեռի ներկայացուցիչների համար։ Մասնագետները, ովքեր աշխատել են ռոբոտի ստեղծման վրա, ենթադրում են, որ այն մեծ պահանջարկ կվայելի շնորհիվ մի շարք առավելությունների։ Այս սեքս-ռոբոտի հնարավորությունների մեջ են մտնում մարդուն գրկելը, մի շարք սովորույթները մտապահելը եւ այլն։ Հետաքրքիրը այն է, որ այն կարող է նաեւ կարճ խոսակցություն վարել։ Այս ռոբոտի արտադրողը հանդիսանում է Realbotix ընկերությունը։ Այս ընկերությունը առաջին անգամը չէ, որ արտադրում է նմանատիպ ռոբոտներ։ Մեկ տարի առաջ այս ընկերությունը արտադրեց սեքս-ռոբոտները նախատեսված տղամարդկանց համար։ Տղամարդկանց համար նախատեսված տարբերակը նույնպես կարողանում է խոսել եւ կատարել բոլոր ցանկությունները, որի շնորհիվ այն մեծ պահանջարկ է վայելում տղամարդկանց շրջանում։ Նոր ռոբոտը պետք է աշխատի մի հավելվածով, որը կոչվում է Harmony ։ Այս հավելվածը նախատեսված է արհեստական ինտելեկտով աշխատող ռոբոտների համար։ Հավելվածում կատարվող յուրաքանչյուր փոփոխություն փոխանցում է ռոբոտներին։ Նոր ստեղծված ռոբոտը ունենալու է բիոնիկական առնանդամ, որը միշտ պատրաստ է լինելու բավարարել կանանց ցանկությունները։ Գնորդները մինչ ռոբոտին գնելը հնարավորություն են ունենում որոշել վերջինիս մաշկի գույնը եւ մարմնի ձեւը։ Ընկերության հիմնադիր Մեթ Մակմուլենը հավոզված է, որ ռոբոտը կբավարարի ոչ միայն կանանց սեռական ցանկությունները, այլ նաեւ կդառնա նրանց համար կողակից։ Տղամարդ ռոբոտները դեռ վաճառքի դուրս չեն եկել, բայց վաճառքւմ են արդեն կին ռոբոտները, որոնց արժեքը կազմում է 14000 ամերիկյան դոլլար։ Կիսվեք այս նյութով Ձեր ընկերների եւ հարազատների հետ։ Թարգմանությունը կատարված է www.nastroy.net կայքից։


text: «Իմ գրադարանը» շարքի հերթական գիրքն ընդգրկում է Նաղաշ Հովնաթանի սիրո, խնջույքի, երգիծական, խոհախրատական տաղերը: Սույն ժողովածուն 1983-ին լույս տեսած «Տաղեր»-ի վերահրատարակումն է։ «Իմ գրադարանը» մատենաշարի յուրաքանչյուր գրքում ներկայացված են հայ դասական գրողների լավագույն գործերը: Մատենաշարը հասցեագրված է դպրոցականներին, ուսանողներին, մեծահասակ ընթերցողներին եւ առհասարակ բոլոր նրանց, ովքեր սիրում են հայ գրականությունը:


text: «Նարեկացի» արվեստի միությունում «Արվեստագիտություն» ծրագրի շրջանակում զրույց-քննարկում ծավալվեց «Նիշագիտությունը եւ նրա զարգացումը» թեմայի շուրջ: ԵՊՀ ուսանող Գոռ Ափիցարյանը, ով տարիներ շարունակ ուսումնասիրում է զինանիշերի նկարագրությունը եւ պատմությունը՝ հերալդիկան, մասնակիցներին ներկայացրեց նիշագիտության զարգացման ուղին արեւմտյան Եվրոպայից մինչեւ Կիլիկիայի հայկական թագավորություն: Ուշագրավ տեսաշարի միջոցով Գոռը պատմեց զինանշանների ուսումնասիրմամբ զբաղվող այս գիտության, գերբերի ստեղծման կանոնների, ժամանակակից աշխարհում նրանց դերի մասին՝ որպես օրինակ ներկայացնելով նաեւ ՀՀ զինանշանը եւ խոսելով դրա՝ ոչ ճիշտ կառուցվածքի մասին: Գոռի խոսքերով ՀՀ զինանշանը բազմիցս քննադատության է արժանացել նաեւ միջազգային հանրության կողմից, քանզի այն չի համապատասխանում հերալդիկայի կանոններին նախ եւ առաջ գույների սխալ համադրության, այնուհետ պատկերված արծվի եւ առյուծի բերանների փակ լինելու պատճառով։ Զինանշանների պատմության վառ օրինակները վկայում են, որ պատկերված կենդանիների եւ թռչունների բերանները բաց են՝ հարձակողական, մարտական ոգով, իսկ մեր արծիվն ու առյուծը զուսպ ու մտախոհ են պատկերված:«Վազգեն Առաջինին էլ, որին հիմա պաշտամունքային աստիճանի են հասցրել, ժամանակին ինչեր ասես չէին ասում» Հերալդիկան սկիզբ է առել վաղ միջնադարից արեւմտյան Եվրոպայում: Երբ սկսվեցին խաչակրած արշավանքները, զրահապատ ասպետներին դժվար էր հանել իրենց սաղավարտները, որպեսզի ցույց տան իրենց դեմքը եւ այդ պատճառով աստիճանաբար մշակվեց նշանների յուրահատուկ համակարգը: Գերբերը պատկերվում էին ասպետների վահանների վրա եւ հնարավորություն էին տալիս մյուսներին ճանաչել, թե ով է գտնվում զրահի տակ: Գերբը առաջացել է գերմաներեն «erbe» բառից, որը նշանակում է ժառանգություն, այդպես է կոչվում զինանշանը հերալդիկայի լեզվով, սկզբում այն եղել է անձնական, այնուհետ ժառանգվելով սերնդեսերունդ՝ դարձել է տոհմական։ Հերալդիկայում կա հատուկ մշակված կանոնակարգ, որն ամագրվել է դարերի ընթացքում: Գերբերում օգտագործվում է երկու մետաղ՝ ոսկի եւ ածաթ, հինգ էմալ (գույն)՝ կարմիր, կապույտ, կանաչ, մանուշակագույն եւ սեւ: Գույնը գույնի վրա դնել կամ մետաղը մետաղի վրա, արգելվում է, որպեսզի հեռվից հնարավոր լինի տեսնել հստակ պատկերը։ Գերբերի վրա՝ վահանի մեջ, տառեր կամ բառեր գրելը նույնպես արգելվում է, բառերը գրվում են վահանի տակ դրված նշանաբանի համար նախատեսված ժապավենի վրա։ Նշանաբանը գրվում էր գերբի տիրոջ ցանկացած լեզվով, այն ընդունված էր գրել լատիներեն, սակայն պատահում են նաեւ հին ռուսերեն, հին ֆրանսերեն եւ միջին հայերեն։ Հերալդիկան մեծ զարգացում է ունեցել Կիլիկիո Հայոց թագավորությունում։ Հերալդիկայի պատմության մեջ հայտնի Կոնրադ Գրյունենբերգի նիշամատյանի ամենահին ձեռագիրը թվագրվում է 1483 թվականին: Այն պարունակում է մոտ 2300 զինանշան, որոնց մեջ հանդիպում են նաեւ պատմական անձանց՝ Արթուր թագավորի, Հուլիոս Կեսարի, Տրոյայի արքայազն Հեկտորի գերբերը: Զինանշանները համակարգված են ու խմբավորված, առանձնացված են թագավորների, կոմսերի, դուքսերի, ասպետների զինանշանները: Հայկական զինանշանը պատմության տարբեր ժամանակներում տարբեր է եղել: Հին ժամանակներից սկսած հայկական թագավորական ու նախարարական տոհմերն ունեցել են իրենց զինանշանը: Կիլիկյան Հայաստանի Հեթումյանների զինանշանը իրենից ներկայացնում է թագակիր առյուծ։ ՀԽՍՀ-ի զինանշանը հնգաթեւ աստղ էր՝ մուրճով եւ մանգաղով, Արարատի ստորոտին պատկերված էր խաղողի վազ, իսկ աջ եւ ձախ կողմերում՝ ցորենի հասկեր: Եվ վերջապես 1992 թվականին հաստատվեց Հայաստանի Հանրապետության պետական զինանշանը, որն իր մեջ ներառում է նախորդ զինանշանների հիմնական տարրերը. կենտրոնում՝ վահանի վրա, պատկերված Արարատ լեռը՝ Նոյյան տապանով, եւ պատմական Հայաստանի չորս թագավորական տների՝ Արշակունիների, Արտաշեսյանների, Ռուբինյանների եւ Բագրատունիների զինանշանները:«Այս երեւույթն այլ կերպ, քան ուխտադրժություն չի որակվում». Կանադայի Հայոց թեմի առաջնորդ Ըստ Գոռ Ափիցարյանի, Հայաստանի երեք հանրապետությունների գերբերից ամենագրագետ կառուցվածը ՀԽՍՀ-ի գերբն էր. «Երրորդ հանրապետության գերբը ամենասխալն է։ Առյուծի երախը եւ արծվի կտուցը փակ են, նրանք գտնվում են «պասիվ» դիրքում, դա խորհրդանշում է թուլություն եւ համակերպվածություն, բաց երախը ուժի եւ ախորժակի նշան է։ Երկրորդ սխալը դա վահանի մեջ զետեղված չորս թագավորությունների նշանների սխալ դիրքերում գտնվելն է։ Վահանի կենտրոնում գտնվող Արարատ լեռը նույնպես սխալ է պատկերված՝ ըստ գույների կանոնի, քանզի Արարատը արծաթագույն է պատկերված ոսկեգույն դաշտի վրա»։ Գոռը ներկայացրեց նաեւ Հայաստանի քաղաքների գերբերը՝ հիմնավորելով դրանց կառուցվածքի սխալ լինելը: Ըստ նրա ամենատարածված սխալը դա վահանի ներսում գրված քաղաքի անունն է, քանզի գերբն այնպիսին պետք է լինի, որ պատկերված նշաններից պարզ լինի արդեն, թե որ քաղաքին է պատկանում։ Նա ինքը պատրաստել է իր հայրենի քաղաքի՝ Վանաձորի գերբը եւ առաջարկել քաղաքային իշխանություններին փոխարինել առկա՝ սխալ կառուցվածքով գերբն իր առաջարկած տարբերակով, սակայն երիտասարդ ուսանողի առաջարկն անարձագանք է մնացել: Յուրաքանչյուր պետության կարեւորագույն խորհրդանիշերից մեկը զինանշանն է: Զինանշանը խորհրդանշական պատկերների համադրություն է, որն արտացոլում է տվյալ ժողովրդի ավանդույթներն ու կարեւորագույն արժեքները: Թեպետ հերալդիկայի կանոններով սխալ համադրությամբ եւ գունապնակով, այնուամենայնիվ ճանաչենք եւ հարգենք մեր երկրի պետական խորհրդանիշը՝ Հայաստանի անկախ հանրապետության զինանշանը: ՎԱՐԴԻՆԵ ԻՍԱՀԱԿՅԱՆ


text: Ըստ ՝՝Վաշինգտոն Փոսթ՛՛-ի, հատուկ հետաքննիչ Ռոբերտ Մյուլլերը նախագահ Դոնալդ Թրամփի փաստաբաններին տեղեկցրել է, որ չնայած Թրամփը ենթակա է հետքննության, ինքը Թրամփին այս պահին չի համարում ՝՝քրեական թիրախ՛՛։ Թրամփն ու նրա ներքին շրջանակի պաշտոնատար անձինք, ըստ ՝՝Վաշինգտոն Փոսթ՛՛-ի, նախագահին ՝՝քրեական թիրախ՛՛ չհամարելու մասին հատուկ հետաքննիչ Մյուլլերի խոսքերը համարում են երաշխիք, որ նախագահի նկատմամբ քրեական մեղադրանքներ հարուցելու հնարավորությունը շատ փոքր է։ Սակայն կա կարծիք նաեւ այն մասին, որ Մյուլլերը կարող է այսկերպ հարցազրույցի մեջ ներքաշել Թրամփին, վերջինիս դնելով մեծ իրավական վտանգի տակ։ ՝՝Վաշինգտոն Փոսթ՛՛-ն իր հաղորդագրությունը հենել է Մյուլլերի ու Թրամփի փաստաբանների միջեւ մարտ ամսին անցկացված բանակցություններից տեղյակ մասնավոր անձանց խոսքերի վրա։ Հիշեցնենք, որ խոսքը վերաբերում է այն հարցին, թե արդյոք ԱՄՆ-ի նախագահական ընտրություններից առաջ Թրամփի թիմի անդամները գաղտնի հանդիպում են ունեցել ռուսների հետ։ ԱՄՆ-ի հետախուզական գործակալությունները կարծում են, որ Ռուսաստանի նախագահ Վլադիմիր Պուտինի ղեկավարության ներքո սկսվել էր քարոզարշավ՝ դեմոկրատ թեկնածու Հիլարի Քլինթընի հաղթանակի հնարավորությունները հօգուտ Թրամփի վնասելու համար։ Թրամփը շարունակ հերքում է գաղնտի հանդիպման մասին մեղադրանքները՝ Մյուլլերի հետաքննչական առաքելությունն անվանելով ՝՝վհուկաորս՛՛։ Իսկ այս ընթացքում Մյուլլերի վարած հետաքննությունը հանգել է առաջին մեղադրականին։ Լոնդոնում բնակվող նիդերլանդացի փաստաբան Ալեքս ֆոն դեր Զուանի նկատմամբ դատարանը սահմանել է 3Օ-օրյա բանտարկության եւ 2Օ հազար դոլարի տուգանքի մասին վճիռ՝ նրան մեղադրելով ԱՄՆ-ի հետաքննիչներին ստելու մեջ։


text: Ամասիա համայնքում կբացվի բրդի վերամշակման գործարան ՀՀ գյուղատնտեսության նախարար Արթուր Խաչատրյանը Ամասիա համայնքում մասնակցել է «ԵՄ-ն Շիրակի մարզին։ Նոր աշխատատեղեր շնորհիվ բրդի արտադրության» ծրագրի մեկնարկի արարողությանը։ Մասնակցում էին նաեւ ՀՀ Հայաստանում Եվրոպական միության պատվիրակության ղեկավար, արտակարգ եւ լիազոր դեսպան Պյոտր Սվիտալսկին, Տարածքային կառավարման եւ զարգացման նախարար Սուրեն Պապիկյանը, Շիրակի մարզպետի պաշտոնակատար Սեյրան Պետրոսյանը, «Մարդը կարիքի մեջ» ՀԿ հայաստանյան գրասենյակի ղեկավար Վարդուհի Դադունցը, Ամասիա համայնքի ղեկավար Ջեմմա Հարությունյանը, պաշտոնատար այլ անձինք եւ հյուրեր։ Նախարար Խաչատրյանի խոսքով՝ ծրագրի իրականացմամբ կվերականգնվի մեր ազգային գորգագործության մշակույթը, գյուղատնտեսական համայնքում կստեղծվեն ոչ գյուղատնտեսական աշխատատեղեր, կդիվերսիֆիկացվեն բնակչության եկամուտները եւ կզարգանա ոչխարաբուծությունն իր ամբողջ արժեշղթայով: «Մենք խորհրդային տարիներին ունեցել ենք մինչեւ 2.2 մլն գլուխ ոչխար, այժմ գլխաքանակը 4-5 անգամ նվազել է, սակայն ոչխարաբուծությունը խիստ եկամտաբեր գործ է, եւ եթե կարողանանք ստեղծել ենթակառուցվածքներ, բարելավել կերային բազան, ճիշտ օժանդակություն ցուցաբերենք, թե՛ խոշոր ֆերմաներ կստեղծվեն, թե՛ տնային տնտեսությունները կավելացնեն ոչխարների գլխաքանակը»,- մասնավորապես նշել է գյուղատնտեսության նախարարը։ Նախարարն ընդգծել է, որ Շիրակի մարզը եղել է ոչխարաբուծության կենտրոններից մեկը եւ հաջողելու դեպքում կունենանք լավ մոդել, որը կարելի է կիրառել նաեւ Հայաստանի մյուս մարզերում։ Ողջունելով ներկաներին՝ նախարար Սուրեն Պապիկյանը նշել է, որ Տարածքային կառավարման եւ զարգացման նախարարությունը կարեւորում է Հայաստանի տարածքային համաչափ զարգացումը եւ 2009 թվականից ի վեր շարունակական երկխոսության մեջ է ԵՄ-ի հետ: Համագործակցության նպատակն է ապահովել ծրագրերի եւ նախագծերի իրականացումը, որոնք վերցված են տարածքային զարգացման առաջնայնությունների շարքից եւ որոնց կիրառումը կհանգեցնի արդյունավետ եւ կայուն արդյունքի: «Ինչպես գիտեք, մենք աշխատում ենք Հայաստանի բոլոր մարզերում, բայց մտադրված ենք շեշտը դնել Շիրակի մարզի վրա՝ ցանկանալով այն զարգացնել։ Մենք ընտրեցինք հատկապես Ամասիան, որն ունի հիանալի լանդշաֆտ, գեղեցիկ բնություն, բայց ցավոք հեռու է գլխավոր առեւտրային ճանապահներից, ինչպես նաեւ շուկայից»,- հավելել է Հայաստանում Եվրոպական միության պատվիրակության ղեկավար, արտակարգ եւ լիազոր դեսպան Պյոտր Սվիտալսկին։ «Մարդը կարիքի մեջ» ՀԿ հայաստանյան գրասենյակի ղեկավար Վարդուհի Դադունցի խոսքով` ծրագրի իրականացման համար Ամասիայի ընտրությունը պայմանավորված էր համայնքում ոչխարաբուծության զարգացման առկա ներուժով, ինչպես նաեւ այն հանգամանքով, որ Ամասիան խոշորացված համայնք է։ Ծրագրով նախատեսված գործընթացն իրականացվելու է ՀՀ գյուղատնտեսության նախարարության եւ «Ռազմավարական զարգացման գործակալություն» ՀԿ-ի հետ: Նա նաեւ ընդգծել է, որ ծրագրի կյանքի կոչմանը մեծապես աջակցել է ՀՀ գյուղատնտեսության նախարար Արթուր Խաչատրյանը, ով այդ ժամանակ զբաղեցնում էր Շիրակի մարզպետի պաշտոնը։ Բրդի վերամշակման գործարանում շուտով կսկսվեն վերանորոգման աշխատանքները, այն նախատեսվում է բացել մինչեւ աշնան սկիզբ, նախնական կստեղծվի 23 աշխատատեղ, հետագայում աշխատողների քանակը կավելանա: Ծրագիրն իրականացվում է «Մարդը կարիքի մեջ» կազմակերպության հայաստանյան ներկայացուցչությունը՝ (ՄԿՄ) Ամասիայի համայնքապետարանի, Շիրակի առեւտրաարդյունաբերական պալատի եւ ՎԻՆՆԵԹ Հայաստանի հետ համատեղ։ Նոր աշխատատեղեր ստեղծելու, տնտեսական զարգացմանը նպաստելու համար ծրագիրը կֆինանսավորի ՓՄՁ-ների կողմից ներկայացված 14 լավագույն բիզնես առաջարկները՝ ապահովելով նվազագույնը 44 նոր աշխատատեղ: Աղբյուրը՝ minagro.am


text: Կապանում պատմական դամբարաններից պատմական առանձնակի արժեք ներկայացնող իրերի հափշտակության գործով մանրամասներ են պարզվել Կապանում պատմական առանձնակի արժեք ունեցող դամբարաններից պատմական առանձնակի արժեք ներկայացնող իրերի հափշտակության գործով պարզվել են դրանց կատարմանը նպաստող պայմանները եւ միջնորդագիր ներկայացվել մշակույթի նախարարին՝ միջոցներ ձեռնարկել դրանք վերացնելու եւ պատմամշակութային արժեք հանդիսացող տարածքներին կարգավիճակ տալու վերաբերյալ։ Քննչական կոմիտեի կայքից տեղեկանում ենք, որ Շահումյան հանքավայրի տարածքում գտնվող պատմության եւ մշակույթի հուշարձաններ ոչնչացնելու եւ վնասելու դեպքի առթիվ ՀՀ քրեական օրենսգրքի 264-րդ հոդվածի 1-ին մասի հատկանիշներով ՀՀ քննչական կոմիտեի Սյունիքի մարզային քննչական վարչությունում հարուցվել է քրեական գործ եւ ձեռնարկվել անհրաժեշտ քննչական գործողություններ՝ ենթադրյալ հանցագործություն կատարած անձանց ինքնությունը պարզելու, գողոնը հայտնաբերելու ուղղությամբ։ Նախնական քննությամբ փաստական տվյալներ են ձեռք բերվել, որ Կապանի բնակիչը, տեղեկանալով Շահումյան հանքավայրի տարածքում թաղված հնությունների եւ գանձերի մասին, 2017 թվականի ապրիլին գնացել է նշված վայր եւ մետաղորսիչ սարքով գտել պատմական մեծ արժեք ունեցող տարբեր առարկաներ՝ պղնձե աղեղներ, բրոնզե ասեղ, ապարանջաններ, կավե հին իրեր եւ այլն: Հետագա օրերին Կապանի բնակչի մատնանշած վայր գնացել են նաեւ այլ անձինք՝ նույն նպատակով։ Քննությամբ պարզվել է, որ Շահումյանի անվան հանքավայրի տարածքում 2009թ. կատարված տեղազննությամբ հայտնաբերվել են պատմամշակութային հուշարձանի հետքեր եւ 2012թ. իրականացվել են պեղումներ, որոնց արդյունքում պարզվել է, որ հիշյալ տարածքում գոյություն ունի բազմաշերտ հուշարձան, որն ընդգրկում է ք.ա. 1-ին հազարամյակից մինչեւ միջնադար ժամանակաշրջանը, զբաղեցնում է մոտ 7 առանձին տեղամասեր, արտահայտված է որպես բնակատեղի եւ դամբարանադաշտ: Տարածքը ժամանակին առանձնացվել է ժապավենով եւ դրվել միայն «Վտանգավոր է» ցուցանակ, ինչը չի նշանակում, որ այցելուն տեղեկացվել է տարածքում պատմամշակութային արժեքների առկայության մասին։ Ավելին՝ տարածքն ունի նորահայտ հուշարձանի կարգավիճակ եւ պետական պահպանության հուշարձանի կարգավիճակ տրված չէ: Նկատի ունենալով, որ «Կապանի լեռնահարստացման կոմբինատե ՓԲ ընկերության Շահումյանի հանքի տարածքում հայտնաբերված դամբարանադաշտին չի տրվել հուշարձանի կարգավիճակ, իսկ ՀՀ քրեական օրենսդրությամբ պատասխանատվություն է նախատեսվում պետական պահպանության ներքո գտնվող պատմամշակութային հուշարձանները վնասելու կամ ոչնչացնելու համար, իսկ դրա պահպանության պարտականությունը «Կապանի լեռնահարստացման կոմբինատե ՓԲ ընկերությանը հանձնված լինելու փաստը հավասարեցված չէ պետական պահպանության կարգավիճակին։ Այսպիսով՝ դամբարանադաշտ-հուշարձանը պետական պահպանության տակ առնելու, կարգավիճակ տալուն ուղղված գործողություններ չկատարելու արդյունքում ներկա քրեական գործով հնարավոր չի եղել առերեւույթ հանցանք կատարած անձանց ենթարկել քրեական պատասխանատվության: Ավելին՝ Կապանի բնակիչն աշխատանքի է ընդունվել Մշակույթի նախարարության «Պատմամշակութային արգելոց-թանգարանների եւ պատմական միջավայրերի պահպանության ծառայություն» ՊՈԱԿ Պատմական միջավայրերի պահպանության Սյունիքի մարզային ծառայությունում՝ որպես հուշարձանի պահապան: Մանրամասն ներկայացնելով արձանագրված խախտումները՝ Սյունիքի մարզային քննչական վարչության կողմից մշակույթի նախարարին միջնորդվել է գործուն միջոցներ ձեռնարկել պատմամշակութային արժեք հանդիսացող տարածքները հայտնաբերելուց հետո սեղմ ժամկետներում դրանք հաշվառելու, կարգավիճակ տալու, սահմանանշելու եւ ցուցանակներով կահավորելու ուղղությամբ: Բացի այդ, առաջարկվել է քննարկել Կապանի բնակչի՝ ՀՀ Մշակույթի նախարարության «Պատմամշակութային արգելոց-թանգարանների եւ պատմական միջավայրերի պահպանության ծառայություն» ՊՈԱԿ Պատմական միջավայրերի պահպանության Սյունիքի մարզային ծառայությունում հուշարձանի պահապան աշխատելու նպատակահարմարության հարցը: Միջնորդագիրը քննարկվել է ՀՀ մշակույթի նախարարությունում, որի արդյունքներով ձեռնարկվել են կոնկրետ քայլեր։ Մասնավորապես՝ նախարարությունն ի պատասխան պաշտոնական գրությամբ Սյունիքի մարզային քննչական վարչությանը տեղեկացրել է, որ Սյունիքի մարզի Կապան քաղաքի Շահումյան հանքավայրի սահմաններում հայտնաբերված օբյեկտին պատմության եւ մշակույթի հուշարձանի կարգավիճակ տալու համար կատարվում են ուսումնասիրություններ, եւ պաշտոնական գրությամբ դիմել են հանքավայրի ներկայիս սեփականատեր «Կապանի լեռնահարստացման կոմբինատ» ՓԲԸ-ին՝ «աշխատանքները ողջ ծավալով շարունակելու եւ նախկինում պեղումներ իրականացրած հատվածներում ավարտին հասցնելու, պեղված տարածքները ամրակայելու եւ նորահայտ օբյեկտը պահպանության տակ վերցնելու» առաջարկությամբ»։ Միաժամանակ նշվել է, որ «Պատմամշակութային արգելոց-թանգարանների եւ պատմական միջավայրերի պահպանության ծառայություն» ՊՈԱԿ-ի տնօրենի հրամանով Կապանի բնակիչն ազատվել է աշխատանքից, ում աշխատանքի նպատակահարմարության հարցը քննչական վարչությունը բարձրացրել էր միջնորդագրում:


text: ԵՐԵՎԱՆ, 11 հուլիսի — Sputnik. Ուլտրամանուշակագույն ճառագայթման ինդեքսը հուլիսի 11- ին կանխատեսվում է 7, որի դեպքում խորհուրդ է տրվում ժամը 11:00-ից 15:00-ն ընկած ժամանակահատվածում խուսափել արեգակի ուղիղ ճառագայթներից: Այս մասին տեղեկացնում է ՀՀ ԱԻՆ լրատվական ծառայությունը։ Հուլիսի 11-ից 12-ը հանրապետության տարածքում սպասվում է առանց տեղումների եղանակ: 13-ից 14-ի երեկոյան ժամերին շրջանների զգալի մասում, 15-ին հյուսիսային շրջաններում սպասվում է կարճատեւ անձրեւ եւ ամպրոպ, առանձին հատվածներում հնարավոր է կարկուտ։ Քամին` հարավ-արեւմտյան՝ 3-8 մ/վ, ամպրոպի ժամանակ սպասվում է քամու ուժգնացում` 15-20 մ/վ: Օդի ջերմաստիճանն էապես չի փոխվի: Մայրաքաղաքի համար օդերեւութաբանները կանխատեսել են` հուլիսի 11-ից 12-ը եւ 15-ին սպասվում է առանց տեղումների եղանակ, 13-14-ի երեկոյան ժամերին քաղաքի առանձին հատվածներում սպասվում է կարճատեւ անձրեւ եւ ամպրոպ, ամպրոպի ժամանակ՝ քամու ուժգնացում՝ 15-18 մ/վ:


text: Ինչպես խոստացել էինք տղաներին. այսօր պատրաստեցինք տղա մարդուկ_ բազմապատկում։ Տղաները որսացին պահը եւ մի լավ գլուխ գովեցին, թե գիտե՞ք ինչու 6,7,8,9 բազմապատկման աղյուսակը ստացվեց տղա կերպարով, որովհետեւ իրենք ավելի ուժեղ են, դրա համար դժվար եւ բարդ թվերովը իրենց բաժին ընկավ։ Մեր ճամբարային առաջին օրը սկսեցինք նոր ուսուցողական խաղի ստեղծումով։ Մեզ օգնեցին մեր ավագ ընկերները, բայց աղյուսակը լրացրեցին փոքրերը։ Ստացվեց թիթիզիկ մի աղջիկ, որի ձեռքերը եւ ոտքերը կազմված էին 2, 3,4 եւ 5 բազմապատկման աղյուսակից։ Երեխաներին դուր էր եկել եւ աղյուսակի ներկայությունը օրվա ընթացքում, եւ կերպարի ձեւավորումը։ Միայն դժգոհություն հայտնեցին տղաները, թե ինչու՞ աղջիկ, այլ ոչ թե տղա _ բազմապատկում։ Այդ իսկ պատճառով վաղը մեր այս ուսուցողական խաղը կունենա շարունակություն տղայի կերպարով։ Այսօր որոնումները մաթեմատիկական էին ` կատարում էինք հաշվումներ։ Պատկերները հաշվում էինք եւ միացնում իր թվին համապատասխան թվանշան։ Հետո փոխում էինք խաղի պահանջը` որոնում էինք թիվը; հետո գտնում իրեն հավասար պատկեր։ Հետաքրքիր եւ զվարճալի խաղ ստացվեց


text: Ecolur.org-ը գրում է. Ախթալայի լեռնահարստացուցիչ կոմբինատի թափոններով աղտոտվածությունը ահռելի է: Կոմբինատի մի կողմում` դեպի Ճոճկան տանող մայրուղու երկարությամբ, պոչամբարներ են: Մեկը գործող Ճոճկանինն է: Այն շատ արագ է լցվում եւ արդեն փակել է Այրում գյուղի ջրի աղբյուրները: Շուտով կբարձրանա մինչեւ Ճոճկան գյուղի ջրային աղբյուրները, որոնք Այրումից վերեւ են տեղակայված: Հավանաբար, որպեսզի պոչամբարը այդքան արագ չլցվի, պոչերը թափվում են նաեւ պահուստային ռեզերվուար: Այն կոմբինատից հեռու չէ եւ պոչամբար չէ: Ռեզերվուարի կողքին լցակույտեր են, որոնք աստիճանաբար լցվում են Ախթալա գետը: Ներքեւում փակ պոչամբար է, որը հայտնի է Նազիկ անունով: Կոմբինատը ռեկուլտիվացրել է պոչամբարը եւ ծառեր տնկել: Նրանք աճում են հողի վրա, որով ծածկված են պոչերը: Հողը քիչ է, եւ չծածկված պոչերը անձրեւների հետ միասին լցվում են Ախթալա գետ: Մյուս ճանապարհը տանում է բաց եղանակով շահագործվող Շամլուղի հանքավայր: Այս մայրուղին նույնպես զբաղեցված է կոմբինատի աղտոտող օբյեկտներով: Վերեւում` Շամլուղ գյուղի մոտ, բաց հանքն է եւ լցակույտեր, ներքեւում՝ հանքախորշեր, որոնցից դուրս է գալիս Ախթալա գետը: Ջրի կազմը հիշեցնում է հանքաքարի կազմը եւ հանքաքարի տարրերի պարունակությունը ջրում գերազանցում է սահմանային թույլատրելի կոնցենտրացիան մի քանի ՀԱԶԱՐ անգամ: Վագոնիկները հանքաքարի մնացորդները թափում են մոտակա կիրճը: Իսկ հարեւանությամբ Լոռու զարմանահրաշ բնությունն է` ձեւափոխված, բայց դեռ կյանքի համար պայքարող: Մանրամասները՝ տեսանյութում:


text: - Հայաստան - Զբոսաշրջություն - Պատահարներ - Հասարակություն - Մշակույթ - Սպորտ - Քաղաքականություն - Տնտեսություն - Էքսկլյուզիվ - Վերլուծություն Երաժշտական պրոդյուսեր Ջորջ Ավագյանի բազմաթիվ պարգեւների շարքում մեկն առանձնանում է` Լենինի շքանշանը, որով նա պարգեւատրվել է 1990 թվականին։ Ավագյանը դարձավ առաջին ամերիկացին, որն արժանացավ այդ շքանշանին։ Առաջինն ու վերջինը. մեկ տարի անց ԽՍՀՄ-ը փլուզվեց, իսկ շքանշանը վերացավ։ Նա արդեն 98 տարեկան է, բայց իր դարը հիշողություններով ապրող ծերունու տպավորություն չի թողնում։ Եթե մարդու կենսագրության մեջ որպես ծննդյան թիվ նշված է 1919-ը, արդեն մի ամբողջ դարաշրջան է ենթադրում։ Հատկապես եթե այդ մարդը Ջորջ Ավագյանն է։ Գեւորգ Ավագյանը ծնվել է 1919 թվականի մարտի 15-ին Արմավիրում՝ Հյուսիսային Կովկասում, Հայոց ցեղասպանությունից փախած հայերի ընտանիքում։ Նրա հայրը՝ Մեսրոպը, գորգավաճառ էր։ Ավելի ուշ ծնողները երեխաների՝ Գեւորգի, Արամի ու Մարիայի հետ Թիֆլիս տեղափոխվեցին, իսկ 1923 թվականին՝ Ամերիկա, որտեղ որոշ ժամանակ թափառելուց հետո հիմնավորվեցին Նյու Յորքում։ Այնտեղ արդեն Գեւորգը դարձավ Ջորջ։ «Ես Ռուսաստանում եմ ծնվել՝ Արմավիրում։ Այնտեղ միշտ բազում հայեր են ապրել։ Մեր ընտանիքում ռուսերեն չէին խոսում, միայն հայերեն։ Հետո ընտանիքս Թիֆլիսում էր ապրում, մենք Ամերիկա տեղափոխվեցինք, երբ ես չորս տարեկան էի։ Ես մեծացել եմ Մանհեթենում, Իսթ Սայդում։ Երբ դպրոց գնալու ժամանակն եկավ, հայրս ասաց. «Գնա, անգլերեն սովորիր»։ Իսկ հայկական ընտանիքում հորը չեն հակաճառում։ Սկսեցի շատ կարդալ։ Դպրոցի տնօրենը մի բրիտանացի ջենթլմեն էր, նա ինձ տվեց Կոնան Դոյլի գրքերը, եւ ես կարդացի Շերլոկ Հոլմսի մասին բոլոր պատմվածքները։ Ինը տարեկանում արդեն անգլերենի հետ կապված խնդիրներ չունեի», — ինչ-որ առիթով պատմել է Ջորջ Ավագյանը։ Ջորջը դպրոցն ավարտել է Բրոնքսում, իսկ 1937 թվականին Եյլի համալսարան է ընդունվել, որտեղ ուսումնասիրել է անգլիական գրականությունը։ Համալսարանական տարիներին ծանոթացել է Քինգ Օլիվերի, Ջելի Ռոլ Մորթոնի, Լուի Արմսթրոնգի` ջազի հսկաների հետ ու անմոռաց սիրահարվել այդ երաժշտությանը։ Հենց այնտեղ էլ` համալսարանում, Ավագյանն ընկերացել է մի խումբ երիտասարդների հետ, որոնց ղեկավարում էր Մարշալ Սթերնսը՝ ջազի հայտնի պատմաբանն ու ուսումնասիրողը։ Ընտրությունն արված էր ու արված էր հավերժ։ Այն ժամանակ ամերիկյան երաժշտությունն իր ոսկեդարն էր ապրում։ Ջազային հսկաներից շատերը՝ Լուի Արմսթրոնգը, Դյուք Էլինգթոնը, Մայլզ Դեւիսը, Դեյվ Բրուբեկը դասական երաժշտության նոր դարաշրջանի ներկայացուցիչների հետ ընդլայնում էին ժանրի սահմաններն ու հսկայական քայլերով առաջ գնում։ Այս երկու երաժշտական ուղղությունը հանդիպեցին ու միացան Ջորջ Ավագյանի ու նրա կնոջ՝ դասական ջութակահարուհի Անահիտ Աճեմյանի «ջազային» ընտանիքում։ Ինքնուս նորարարը հեղափոխություն կատարեց նաեւ ձայնագրման ոլորտում։ Նա սկսեց վերաթողարկել դասական ջազային կատարումները ու նորովի բացահայտեց դասական ջազի հայեցակարգը։ Ավագյանը նաեւ Columbia Records-ի հայրն է։ Նա է ներկայացրել նոր LP ձեւաչափը։ Մինչեւ օրս էլ առաջատար մասնագետ է ջազի ոլորտում ու գրեթե բոլոր հայտնի ջազմենների ընկերն է։ Ավագյանը թողարկել է ձայնասկավառակներ, որոնք լրջորեն ազդել են Արմսթրոնգի ու Դյուք Էլինգթընի կարիերայի աճի վրա։ Ժպիտով հիշում է՝ ինչպես մեծն Արմսթրոնգը նրա աշխատանքի դիմաց 10 դոլար վճարեց ու ասաց. «Շփումը շատ կարեւոր է»։ Ջորջ Ավագյանը այդ մասին երբեք չի մոռացել։ Ավագյանը նաեւ զբաղվել է Էդիթ Պիաֆի հյուրախաղերի կազմակերպմամբ։ Մտավախություն է եղել, որ ամերիկյան հանդիսատեսը չի ընկալի զուտ ֆրանսիական հմայքն ու որոշվել է «ամերիկանացնել» Պիաֆի երգերի մշակումը եւ երգերի տեքստերն անգլերեն թարգմանել։ Արդյունքում շրջագայությունը ձախողվել է, եւ այդ երգերով թողարկված սկավառակը պահանջարկ չի ունեցել. վաճառվել է մոտ հարյուր նմուշ։ Մի տարի անց Էդիթ Պիաֆը գրավել է Ամերիկան, որովհետեւ զերծ է մնացել փորձարկումներից ու երգել է այնպես, ինչպես իր համար բնական էր։ «Պատկերացնում ես` հիմա այդ սկավառակի բնօրինակներից գրեթե չի մնացել։ Ինչ հիմարն էի այն ժամանակ։ Պետք է այն ժամանակ մի հարյուր հատ առած լինեի ու հիմա ամեն մեկը աճուրդում կվաճառեի», — մի անգամ ասել է Ավագյանը։ Ջազը որպես դիվանագիտական գործիք օգտագործելով՝ Ավագյանը մասնակցել է բազմաթիվ միջազգային տուրերի, այդ թվում՝ ԽՍՀՄ-ում։ «Ես ուզում էին ջազը հնարավորինս շատ տարածել աշխարհում, նաեւ երկաթե վարագույրից այն կողմ», — ասել է նա։ Մի անգամ բանտերում նստած խորհրդային ջազ-կատարողների մասին հարցին պատասխանելիս նա պատասխանել է. «Հավանաբար դա այն պատճառով է, որ նրանք ամերիկացիների նման լավ չեն նվագում»։ ԽՍՀՄ-ում 1962 թվականի հյուրախաղերի մասին Ավագյանը հիշում է, որ բոլոր համերգների տոմսերը նախօրոք վաճառվել էին։ Դա ամերիկյան ջազմենների առաջին շրջագայությունն էր դեպի խորհրդային իրականություն։ Արդյունքն այն եղավ, որ ԽՍՀՄ-ում ձայնագրվեց ջազային առաջին սկավառակը։ Ավելի ուշ Ջորջ Ավագյանը դարձավ Տաթեւիկ Հովհաննիսյանի Listen to My Heart ձայնասկավառակի պրոդյուսերը։ Առաջին հայկական վոկալային սկավառակն էր էթնո-ջազ ոճում։ 1998 թվականին նա եկավ Երեւան՝ մասնակցելու ջազի փառատոնին։ Այսօր էլ կյանքի 99-րդ տարում Ջորջ Ավագյանը շարունակում է աշխատել, երաժիշտների համար խորհրդատվություններ անցկացնել։ Նա թողարկել է բլյուզմեն ու էկլեկտիկ Doctor John-ի ալբոմը, որում նա կատարում է Լուի Արմսթրոնգի երգերը։ Սիրելի աշխատանքով հագեցած կյանքը շարունակվում է։


text: News > Pan-Armenian News (Sports) > Ani Amiraghyan: An Armenian tennis star Interview with the best woman tennis player in Armenia Azad-Hye By Meri Martirosyan Ani, would you please tell us how you appeared in the world of sports, and particularly in tennis? All started when I was at a tender age. Until 5 years old I was involved in tennis classes, then I had an interval of several years until I returned back to the game at the age of 8. A year later I was a winner in a tournament for the first time. According to your view, how developed is this kind of sport in Armenia? Unfortunately it is not much developed. I do not know the reason, but there is no attention towards this game. We would like to know more about your achievements. In the category of 14-16 years old I have won in 5 European Tennis Association (ETA) tournaments, despite my limited participation. On the ranking list of young tennis players in Europe I have achieved the 19th position. At the age of 13 I have received two grants by the International Olympic Committee to be trained in Spain. I have been part of the European young talents' team for 3 consecutive years. At the age of 15 I started participating in international competitions and until the age of 18 I achieved two wins. Last year (2011) I began my professional career with ITF PRO tournament. It is worth mentioning the tournaments in Fujairah (UAE) and in Aintab (Turkey). How tennis influences the outer appearance of a girl? It can have a negative impact. Usually all athletes suffer from such impacts, although at the same time the body maintains a good physical shape. Is the tennis player obliged to follow a certain diet? Yes, certainly. I usually consume food rich in albumen and use prescribed medicine. The human body is not prepared to undergo athletic pressure, a lot of damage can occur. For that reason, magnesium and calcium is consumed to keep the heart in good shape. At what level is your career now? I occupy currently position 523 on the ranking of tennis players worldwide. This is the highest for an Armenian athlete. In the past there were 2-3 Armenian tennis players who have reached closer positions, but in recent times, there were no Armenian athletes in this domain. *** Despite Ani's achievements and victories, she is in a difficult situation. In order to push forward her professional career, she lacks proper funding. Her family has always supported her but now Ani needs further support in order to take part in tournaments in different locations and to move higher in her career. Ani's coach is her own father, who has been mastering the art and techniques of tennis coaching. We had the following conversation with Ani's father Ruben Amiraghyan: What are the difficulties that young Ani faces at this stage of her sports career? The difficulties were numerous, mostly not related to physical fitness. Until this moment we have secured the presence of Ani in international tournaments through our own means. It is true that some individuals helped us in this regard, but it was less of financial nature. Funding is necessary for an athlete to progress in international course. As the athlete grows the funding grows too. It is regretful to see that without financial support Ani would be deprived from the results achieved through hard training. Ruben, is the Armenian Tennis Federation offering any assistance? Unfortunately, no. Every year several athletes are sent outside for tournaments by the Federation. A while ago a certain "budget" was assigned to Ani, but this has been very minimal for any international participation. Let me bring you an example. One box of tennis balls costs US 10 dollars. Each ball is used for a certain time after which it becomes useless. The training expenses are so high that participating in any international tournament becomes like a dream. Aren't there tennis tournaments inside Armenia? Two tournaments were organized recently. Ani took part in the last year's tournament but it is not clear if there would be any tournament this year. *** Ani Amiraghyan also takes part once a year in team games abroad. That is the only tournament covered by the Armenian Tennis Federation. This year the games are taking place in Egypt. It is really important to find an individual or an association that could assist Ani Amiraghyan who has done a lot in keeping the name of Armenia high in international arena. We hope that people will read this and react. Azad-Hye wishes further success to the young athlete. To follow the ranking of Ani Amiraghyan and other tennis players according to the international criteria, visit the official website www.wtatennis.com, where each athlete has his/her own page. Ani's preferences: Most liked season: Summer Most liked athletic brand: Wilson Most liked wearing style: Sportive Preferred cuisine: Armenian and Georgian Most liked car: BMW x5 Best hobbies: Skating and photography Biggest dream: To be top 10 tennis player TEXT IN ARMENIAN Անի Ամիրաղյան՝ Նպատակները շատ են, միջոցները քիչ Հարցազրույց Հայաստանի լավագույն թենիսիստուհու հետ Ազատ-Հայ Մերի Մարտիրոսյան Անի, մի փոքր պատմիր, թե ինչպես հայտնվեցիր սպորտի, մասնավորապես` թենիսի աշխարհում: Ամեն ինչ սկսվեց փոքր տարիքից: Մինչեւ 5 տարեկան հաճախում էի թենիսի դասերի, հետո որոշ ժամանակ դադարեցրի պարապմունքներս, իսկ հետո էլ վերսկսեցի 8 տարեկանում: Մեկ տարի անց հաղթեցի իմ առաջին մրցաշարում: Քո կարծիքով, Հայաստանում որքանով է զարգացած այս սպորտաձեւը: Ցավոք, ընդհանրապես զարգացած չէ: Չգիտես ինչու, այս սպորտաձեւին այնքան էլ մեծ ուշադրություն չի դարձվում: Կխնդրեի պատմես նաեւ քո նվաճումների մասին: 14-ից մինչեւ 16 տարեկանների ETA (European Tennis Association) մրցաշարերում, թվով քիչ մասնակցության պայմաններում հաղթել եմ 5 մրցախաղերում: Եվրոպայի պատանի թենիսիստների դասակարգման աղյուսակում եղել եմ 19-րդը: 13 տարեկանում համաշխարհային օլիմպիական կոմիտեի կողմից երկու անգամ գրանտ եմ շահել` Իսպանիայի թենիսի ակադեմիաներում մարզվելու համար, ինչպես նաեւ երեք տարի անընդմեջ եղել եմ եվրոպայի տաղանդավոր երեխաների հավաքականում: 15 տարեկան հասակում, մասնակցելով համաշխարհային, մինչեւ 18 տարեկանների մի քանի մրցաշարերի, երկու անգամ հաղթող եմ ճանաչվել: Իսկ անցյալ տարվանից արդեն մուտք եմ գործել ITF PRO մրցաշար, այդպիսով մեկնարկելով պրոֆեսինոալ կարիերաս: Հիշարժան էր Ֆուջեյրայում տեղի ունեցած մրցաշարը, Թուրքիայում եմ նաեւ հանդես եկել, եւ հետո պարզեցինք, որ այն քաղաքը, որտեղ գտնվում էինք`Այնթափն էր: Ինչպես է ազդում թենիսը աղջկա արտաքինի վրա: Միանշանակ, բացասական: Ցանկացած սպորտաձեւ այդպիսի ազդեցություն է ունենում, բայց միեւնույն ժամանակ կոփում է եւ միշտ ֆիզիկապես լավ վիճակում պահում: Իսկ թենիսիստուհուն հարկավոր է հատուկ սննդակարգ: Անշուշտ: Ես հիմնականում սպիտակուցներով հարուստ սնունդ եմ օգտագործում, ընդունում եմ նաեւ հատուկ դեղեր: Մարդու օրգանիզմն այսպիսի ծանրաբեռնվածության համար նախատեսված չի, լինում են նաեւ բազմաթիվ վնասվածքներ, այդ իսկ պատճառով սրտի սնուցման համար մագնեզիում ու կալսիում եմ օգտագործում: Ներկայում ինչ աստիճանի վրա է գտնվում կարիերադ: Այժմ ես աշխարհի վարկանշային աղյուսակում 523-րդ տեղում եմ: Սա չլսված ցուցանիշ է հայազգի մարզիկի համար: Մինչ այժմ Հայաստանի թենիսիստներից երկու, երեք հայտնի անուններ են եղել, որոնք կրկին լավ հորիզոնականում են եղել: Սակայն վերջին տարիներին ոչ մի հայազգի մարզիկ ասպարեզում չի եղել: *** Չնայած բազմաթիվ ձեռքբերումներին ու հաղթանակներին, Անին այժմ կանգնած է անելանելի վիճակի առջեւ: Պրոֆեսիոնալ կարիերայում առաջ գնալու համար անհրաժեշտ են ֆինանսներ, որոնք բացակայում են: Ընտանիքն ամեն կերպ սատարել է Անիին, սակայն միջոցներն արդեն սպառվել են, անհրաժեշտ է կոնկրետ օգնություն` առաջ գնալու, տարբեր երկրներում նոր մրցաշարերի մասնակցելու համար, ինչպես նաեւ` ձեռք բերած վարկանիշը պահելու ու բարձրացնելու համար: Անիի մարզիչն իր հայրն է, ով ուսումնասիրել ու սովորել է թենիսի բոլոր նրբություններն ու այժմ հրաշալի իրականացնում է մարզչի աշխատանքը: Այն հարցին, թե ինչ դժվարությունների է հանդիպել իր ճանապարհին պատանի մարզուհին, Ռուբեն Ամիրաղյանը պատասխանեց. Դժվարություններ շատ են եղել, սակայն ոչ թե կապված ֆիզիկական պատրաստվածության ու սպորտին տիրապետելու հետ, այլ` զուտ ֆինանսական: Մինչ այժմ սեփական միջոցներով ենք ապահովել Անիի` մրցումներին մասնակցությունը: Այդ ճանապարհին, ճիշտ է, եղել են անհատներ, ովքեր օգնել են, սակայն հիմնական ֆինանսավորում չի եղել: Իսկ ներկա պայմաններում մարզիկի համար աշխարհի մասշտաբով առաջ գնալու համար գումարներ են անհրաժեշտ եւ որքան մարզիկը մեծանում է, այնքան ավելի մեծ գումարների անհրաժեշտություն է զգացվում: Արել ենք ամեն ինչ, որպեսզի Անին առաջ գնա, մեծ հաղթանակներ ունենա, սակայն այժմ միջոցները սպառվել են, եւ չափազանց ցավալի է, որ ֆինանսի պատճառով նա կարող է զրկվել մինչ այժմ դժվարությամբ ու քրտնաջան աշխատանքի արդյունքում ձեռք բերած նվաճումներից: Ռուբեն, իսկ Հայաստանի թենիսի ֆեդերացիան որեւէ աջակցություն ցուցաբերո՞ւմ է: Ցավոք, ոչ: Տարվա մեջ մեկ անգամ ֆեդերացիայի կողմից մի քանի թենիսիստ մեկնում են մրցաշարի: Որոշ ժամանակ առաջ Անիին նշանակվել է, այսպես ասած, թոշակ, որը չափազանց փոքր գումար է` որեւէ երկրի մրցաշարի մասնակցություն ունենալու համար: Բերեմ հասարակ օրինակ. թենիսի մեկ տուփ գնդակն արժե 10 ամերիկյան դոլար, իսկ ամեն գնդակն օգտագործվում է հաշված անգամներ եւ շատ արագ դառնում ոչ պիտանի: Այնպես որ միայն պարապմունքների համար անհրաժեշտ ծախսերն այնքան մեծ են, որ արտերկրում որեւէ մրցաշարի մասնակցելը երազանքի է նմանվում: Իսկ մեր երկրում թենիսի մրցաշարեր անցկացվո՞ւմ են: Այո, տարվա մեջ երկու մրցաշար է անցկացվում: Անցյալ տարի Անին մասնակցել է, իսկ այս տարի մրցաշար կլինի, թե ոչ` դեռեւս պարզ չէ: *** Անին ամեն տարի արտերկրում մասնակցում է նաեւ թիմային մեկ մրցաշարի: Դա միակ մրցույթն է, որին մասնակցությունն ապահովում է Հայաստանի թենիսի ֆեդերացիան: Այս տարի մարզուհին Եգիպտոսում անցկացվող թիմային մրցաշարին է մասնակցելու: Ներկայում հույժ կարեւոր է, որպեսզի գտնվի մի անհատ կամ կազմակերպություն, որն էլ կաջակցի Անի Ամիրաղյանին, ով մինչ այսօր բարձր է պահել Հայաստանի անունը` ներկայանալով տարբեր մրցաշարերում: Հուսանք, որ կգտնվեն մարդիկ, ովքեր գիտակցելով այս մարզաձեւի կարեւորությունն ու Անիին սպասող մեծ ապագան` կաջակցեն նրան: «Ազատ հայ» կայքն ի սրտե հաջողություն է մաղթում երիտասարդ մարզուհուն: Բոլոր ցանկացողները կարող են այցելել www.wtatennis.com պաշտոնական կայք եւ ծանոթանալ Անիի ու մյուս համաշխարհային թենիսիստուհիների վարկանիշերին: Մարզուհիներից յուրաքանչյուրը կայքում իր առանձին էջն ունի: Սիրած եղանակը` ամառ Մարզաշապիկի սիրած բրենդը`Wilson Հագուստի սիրած ոճը` սպորտային Նախընտրած խոհանոցը` հայկական ու վրացական Մեքենայի սիրած մակնիշը` BMW x5 Ազատ ժամանակի զբաղմունքը` չմուշկ քշել, լուսանկարվել Ամենամեծ երազանքը` դառնալ թենիսի Թոփ 10-ի խաղացող


text: Աշխարհի առաջնության ռեկորդակիր Լոթար Մաթեուս 4 տարին մի անգամ կազմկակերպվող Աշխարհի ֆուտբոլի առաջնության ամենաշատ հանդիպման մասնակցող խաղացողն է գերմանացի Լոթար Մաթեուսը, ով դաշտ է դուրս եկել 25 անգամ։ Նրան հետեվում է կրկին գերմանացի Միրոսլավ Կլոզե, 24, իտալացի պաշտպան Պաոլո Մալդինին 23 հանդիպումներով։ Իսկ Արգենտինացի լեգենդար Դիեոգո Արմանդո Մարադոնա, լեհ Վլադիսլավ Զմուդա եւ գերմանացի Յուվ Զիլերը 21 անգամ հասել են այդ պատվին։


text: Մայիսի 18-ին Մեդիա կենտրոնում տեղի ունեցավ քննարկում «Թավշյա հեղափոխություն. մշակութաբանական փոփոխություններ» թեմայով: Հանդիպման հյուրերն ու բանախոսներն էին մշակութային մարդաբան Աղասի Թադեւոսյանը, ազգագրագետներ Մխիթար Գաբրիելյանը եւ Գայանե Շագոյանը: Քննարկվեցին հետեւյալ թեմաները. մշակութաբանական ի՞նչ փոփոխություններ են ակնկալվում թավշյա հեղափոխությունից, ինչպե՞ս կառուցել ժողովրդին ծառայելու այլ մոդել, ինչպե՞ս պաշտոնյա-քաղաքացի հարաբերությունները պարզեցնել, ստեղծել կառավարման մարդակենտրոն քաղաքականություն, ի՞նչ փոփոխություններ են անհրաժեշտ հասարակության մեջ վարքագծային փոփոխությունների հասնելու համար։


text: ԱՄՆ-ՌԴ անուղղակի բանավեճ՝ արցախյան թեմայի շուրջ past.am-ը ներկայացնում է «Ազդակ» թերթի գլխավոր խմբագիր Շահան Գանտահարյանի նոր վերլուծությունն արցախյան թեմայի շուրջ ԱՄՆ-ՌԴ անուղղակի բանավեճի մասին: Ռուսաստանի Դաշնության ԱԳՆ պաշտոնական ներկայացուցիչ Մարիա Զախարովայի հայտարարությունը, թե՝ «Շատ լավ գիտենք, որ Ադրբեջանի հարաբերությունները հարեւան Հայաստանի հետ ծայրահեղ լարված են, ակնհայտորեն չի նպաստում լարվածության թուլացմանը», լոկ Բաքվի ռազմատենչությունը քննադատելու պաշտոնական Մոսկվայի կեցվածքով չպետք է դիտարկել։ Աշխարհաքաղաքական օրակարգերի վերաբերյալ անուղղակի բանավեճ` ակնարկ-պատասխանի տեսքով հայտարարություններ են հնչում Վաշինգտոն-Մոսկվա հարաբերակցության վրա։ ՌԴ ԱԳՆ-ի բանբերի հայտարարությունը պետք է ընկալել որպես արձագանք՝ ոչ շատ առաջ այս անգամ Վաշինգտոնից հրապարակված ԱՄՆ Ազգային հետախուզության «Համաշխարհային սպառնալիքների գնահատականը» խորագրով զեկույցին, որում ներկայացվել էին ԱՄՆ ազգային անվտանգությանը սպառնացող վտանգների 2018 թվականի գնահատումները: Զեկույցում անդրադարձ կար նաեւ Լեռնային Ղարաբաղի հակամարտությանն ու տարածաշրջանային սպառնալիքներին: «Լեռնային Ղարաբաղի շուրջ տիրող լարվածությունը կարող է հանգեցնել Հայաստանի եւ Ադրբեջանի միջեւ լայնամասշտաբ ռազմական հակամարտության, որին կարող է ներգրավվել Ռուսաստանն իր տարածաշրջանային դաշնակցին աջակցելու համար»,- ասվում էր ԱՄՆ հետախուզության զեկույցում: Ամերիկյան զեկույցում պարզ տեսքով ասվում է, որ լայնամասշտաբ պատերազմի վտանգի առկայության պատասխանատուն Մոսկվան է, որը սպառազինում է տարածաշրջանում իր ռազմավարական գործընկերոջը։ Անկախ դրանից, որ զեկույցը չի նշում, որ ՌԴ-ն սպառազինում է նաեւ Ադրբեջանին, այստեղ կա միակողմանի մատնանշում պատասխանատվության ուղղությամբ։ Իհարկե, պաշտոնական Մոսկվայի ներկայացուցիչը հայկական կողմին ուղղված վերագրումը շրջելու համար չէ, որ մատնացույց է անում Բաքվի առավելապաշտությունը։ Նա պարզապես ԱՄՆ-ի հետ իր պետության դիմած պարանաձգության խաղում պատասխան է տալիս, ասելով, որ լարվածության եւ մագլցողականության պատասխանատուն Բաքուն է, որի գլխավոր ղեկավարը զառանցանքներ է դուրս տվել հայկական տարածքների պատկանելիության մասին պատկերացումներ հրապարակելով։ Բայց սա կանգառային կետ է, որովհետեւ բանավեճը շարունակվում է։ Ամերիկյան զեկույցը խոսում է լայնամասշտաբ պատերազմի հավանականության մասին, մինչ Մոսկվայի բանբերն ասում է՝ Հայաստանում եւ Ադրբեջանում գարնանն անցկացվելիք նախագահական ընտրություններին անկեղծորեն հույս ունեն, որ այդ հակամարտությունը կգտնի իր լուծումը: «Ինչպես գիտեք, մենք պատշաճ ուշադրություն ենք դարձնում դրան»: Այս հաստատումը պարզապես հերքումն է ԱՄՆ-ի ազգային հետախուզության զեկույցի այն բաժնի, որը լայնամասշտաբ պատերազմի հավանականության պատասխանատուն նկատում է Մոսկվային։ Այստեղ ասվում է, որ հակամարտությունը կգտնի իր խաղաղ լուծումը, եւ Մոսկվան մոտիկից հետեւում է այդ գործընթացին։ Կովկասյան տարածշրջանին վերաբերող բանավեճով չի ավարտվում ՌԴ ԱԳՆ պաշտոնական խոսնակի եւ ԱՄՆ հետախուզության տնօրենի բանավեճը։ Զախարովան ԱՄՆ-ին ամբաստանում է սիրիական տարածք ներխուժելու մեղադրանքով։ Ստացվում է, որ ռուսները մեղադրվում են Կովկասում լայնամասշտաբ պատերազմի վտանգ ստեղծելու հանցանքով, իսկ ամերիկացիները` սիրիական տարածք ներխուժելու։ Մի պահ շրջանցենք սիրիական թղթածրարը եւ վերադառնանք արցախյան հիմնահարցի հեռանկարներին եւ երկու գերտերությունների պաշտոնական ներկայացուցչիների ունեցած անուղղակի բանավեճին։ Փոխամբաստանություններ փոխանցող ուղերձները նախանշում են, որ մի կողմից կա գերազդեցիկ գործոնը պահպանելու քաղաքական տրամադրություն, մյուս կողմից այդ ազդեցությունը նվազեցնելու միտումներ։ Հայկական կողմի համար կարեւորն այն է, որ ԵԱՀԿ-ի տանիքի տակ գործող երկու գերտերությունների ներկայացուցիչները համանախագահի հանգամանքով իրականցնում են միջնորդական առաքելություն, եւ գեթ այս հանգրվանին խոսում են շփման գծի երկայնքով մշտադիտարկման սարքերի կահավորման եւ խախտումների ուղղությամբ հետաքննություն իրականացնելու անհրաժեշտության, ԵԱՀԿ-ի նախագահի անձնական ներկայացուցչի լիազորությունների ընդլայնման եւ դիտորդների թվի բազմապատկման անհրաժեշտության մասին. ինչը համահունչ է մեր, եւ հակառակ՝ Բաքվի պահանջներին։


text: Հաճախություն Հաճախություն, պարբերական պրոցեսը նկարագրող ֆիզիկական մեծություն, ցույց է տալիս միավոր ժամանակում կատարված պարբերական գործողությունների թիվը։ Սովորաբար նշանակվում է , , եւ տառերով։ Միավորների միջազգային համակարգում հաճախության միավորը հերցն է՝ Հց (Hz)։ Հաճախությանը հակադարձ համեմատական մեծությունը կոչվում է պարբերություն: Այն ցույց է տալիս կրկնվող երեւույթի տեւողությունը։ Օրինակ, եթե նորածին երախայի սիրտը բաբախում է րոպեում 120 անգամ, ապա բաբախումների պարբերությունը (երկու բաբախումների միջակայքը) կես վայրկյան է։ Ինչպես ժամանակը, հաճախությունը ամենաճշգրիտ չափվող ֆիզիկական մեծություններից է. մինչեւ 10−17 հարաբերական ճշտությամբ[1]: Բնության մեջ կան տարբեր հաճախությամբ պարբերական պրոցեսներ՝ սկսած ~10−16 Հց-ից (Արեգակի պտտման հաճախությունը մեր գալակտիկայի կենտրոնի շուրջը) մինչեւ ~1035 Հց (մեծ էներգիայով տիեզերական ճառագայթների դաշտի տատանումների հաճախությունը)։ Քվանտային մեխանիկայում քվանտամեխանիկական վիճակի ալիքային ֆունկցիայի տատանումների պարբերությունը այդ վիճակի էներգիայի ֆիզիկական իմաստն ունի, ինչ հետ կապված՝ միավորների համակարգը հաճախ ընտրվում է այնպես, որ հաճախությունը եւ էներգիան արտահայտվում են միեւնույն միավորներով։ Այլ կերպ ասած, անցումային գործակիցը հաճախության եւ էներգիայի միջեւ՝ Պլանկի հաստատունը, E=hν բանաձեւում ընտրվում է հավասար 1-ի։ Մարդու աչքը ընկալում է 4×1014 հաճախությունից մինչեւ 8×1014 հաճախությամբ էլեկտրամագնիսական տատանումները. Տատանումների պարբերությամբ որոշվում է լույսի գույնը։ Մարդու ձայնային զգայարանը՝ ականջը, ընկալում է 20 Հց-ից մինչեւ 20 կՀց հաճախությամբ ակուստիկական ալիքները։ Տարբեր կենդանիների համար օպտիկական եւ ակուստիկական տատանումների ընկալման հաճախային ընդգրկույթները տարբեր են։ Ձայնային տատանումների հաճախությունների հարաբերությունը արտահայտվում է երաժշտական ինտերվալների օգնությամբ, ինչպիսիք են օկտավան, տերցիան, կվինտան եւ այլն։ Ձայնի հաճախությունների միջեւ մեկ օկտավա ինտերվալը նշանակում է, որ այդ հաճախությունները տարբերվում են 2 անգամ։ Հաճախային ինտերվալների նկարագրման համար կիրառվում է նաեւ դեկադան, որը հաճախային միջակայքն է 10 անգամ իրարից տարբեր հաճախությունների միջեւ։ Մարդու ձայնային ընկալունակության ընդգրկույթը 3 դեկադա է՝ 20 Հց-ից մինչեւ 20 000 Հց: Բովանդակություն Ակնթարթային հաճախությունը եւ սպեկտրային բաղադրիչների հաճախությունները[խմբագրել | խմբագրել կոդը] Պարբերական ազդանշանը բնութագրվում է ակնթարթային հաճախությամբ, որը փուլի փոփոխման արագությունն է։ Այդ ազդանշանը կարելի է ներկայացնել նաեւ որպես հաստատուն հաճախություններ ունեցող հարմանիկ սպեկտրային բաղադրիչների գումար։ Շրջանային հաճախություն[խմբագրել | խմբագրել կոդը] Ֆիզիկայի որոշ բաժիններում, մասնավորապես էլեկտրադինամիկայում, ինչպես նաեւ որոշ կիրառական հաշվարկներում անկյունային (շրջանային, շառավղային, ցիկլիկ) հաճախությունը (նշանակվում է ) Շրջանային հաճախությունը տատանումներրի պարբերության հետ կապված է առնչությամբ։ Շրջանային հաճախության մաթեմատիկական իմաստը տատանումների լրիվ փուլի առաջին ածանցյալն է ըստ ժամանակի։ Շրջանային հաճախության միավորը ռադիան/վայրկյանն է (ռ/վ)։ Պտտական շարժումը դիտարկելիս մեխանիկայում շրջանային հաճախության անալոգը անկյունային հաճախությունն է։ Դիսկրետ երեւույթների հաճախություն[խմբագրել | խմբագրել կոդը] Դիսկրետ երեւույթների՝ իմպուլսների հաճախությունը ֆիզիկական մեծություն է, որը հավասար է միավոր ժամանակում կատարվող դիսկրետ (ընդհատ) իրադարձությունների թվին։ Միավորը վ−1 է։ Գործնականում իմպուլսի հաճախության չափման համար կիրառվում է Հերցը։ Պտտման հաճախություն[խմբագրել | խմբագրել կոդը] Պտտման հաճախությունը ֆիզիկական մեծություն է, որը ցույց է տալիս լրիվ պտույտների թիվը միավոր ժամանակում։ Միավորը՝ վ−1՝ պտույտ վայրկյանում։ Առնչվող մեծություններ[խմբագրել | խմբագրել կոդը] Հաճախության հետ սերտորեն կապված են հետեւյալ մեծությունները՝ - Հաճախային շերտի լայնություն՝ , - Հաճախային միջակայք՝ , - Հաճախային շեղում՝ , - Տատանումների պարբերություն՝ , - Ալիքի երկարություն՝ , - Անկյունային արագություն՝ : Չափումները[խմբագրել | խմբագրել կոդը] - Հաճախության չափման համար կիրառվում են տարբեր տիպի հաճախաչափեր, այդ թվում՝ էլեկտրոնային, կոնդենսատորային, ռեզոնանսային հաճախաչափեր, ինչպես նաեւ սպեկտրի անալիզատորներ։ - Տրված ճշտությամբ հաճախություն ստանալու համար օգտագործվում են տարբեր չափեր՝ հաճախության ստանդարտներ, հաճախության սինթեզատորներ, ազդանշանների գեներատորներ եւ այլն։ - Հաճախությունները համեմատվում են հաճախային համեմատիչի կամ օցսիլոգրաֆի օգնությամբ՝ ըստ Լիսաժի ֆիգուրների։ Հղումներ[խմբագրել | խմբագրել կոդը] |Այս հոդվածն ընտրվել է Հայերեն Վիքիպեդիայի օրվա հոդված:|


text: Ողորկ միանգամայն եւ բարդ, մանրամասնելով, որ կարող է անել որեւէ մեկը զգում է թագուհուն, որ Կարոլինա Հեռռեռա Fall / Winter 2017-18 թվականների պատրաստ to- հագնում հավաքածուն, որը, հետեւաբար, բաժանվում են երեք մշակված բաժինների, ինչպես նաեւ նրանցից յուրաքանչյուրը տալով մեզ շող, թե ինչ Herrera ի վիճակի է նորաձեւության իմաստուն. Առաջին մասը Carolina Herrera վերջին RTW lineup կենտրոնացած է մի տեսակ դաժանություն մենք հաճախ լիճը հետ Herrera, չնայած այստեղ լինելով հաստատ ավելի wearable է օրական կտրվածքով: Մեղմ կառուցված շերտերով ruches եւ գրիլ արված սպիերի, այս հավաքածուի առաջին մասը անպայման օգնել նրանց, ովքեր փնտրում են ուլտրա-կարծել ֆորմալ staples, սիրում հատկապես, երբ խոսքը վերաբերում է «պարզ» սպիտակ վերնաշապիկը.


text: Բնապահպանության նախարարության ֆեյսբուքյան էջի հարգելի այցելուներ Բնապահպանության նախարարության ֆեյսբուքյան էջը թարմացման պատճառով ժամանակավորապես անհասանելի է, ինչի համար հայցում ենք էջի այցելուների ներողամտությունը։ Էջի թարմացման աշխատանքները կավարտվեն սեղմ ժամկետում։ Տեղեկատվության եւ հասարակայնության հետ կապերի վարչություն Պարզաբանում Ալավերդու օդի մոնիթորինգի արդյունքները փոխանցվել են Բնապահպանության եւ ընդերքի տեսչական մարմնին Հունիսի 15-16-ին «Արմենիան Քափըր Փրոգրամ» ՓԲ ընկերությանը պատկանող Ալավերդու պղնձաձուլական գործարանի մետալուրգիական արտադրամասի ծխնելույզից դուրս եկող արտադրական ծխի՝ քաղաք լցվելու մասին քաղաքացիների ահազանգի մասին անմիջապես տեղյակ էր պահել Բնապահպանության եւ ընդերքի տեսչական մարմնին, որպեսզի պարզի ստեղծված իրավիճակի պատճառները եւ համապատասխան միջոցներ ձեռնարկի: Հաշվարկվել է 7.7 մլն.ՀՀ դրամի շրջակա միջավայրին հասցված վնաս ՀՀ բնապահպանության եւ ընդերքի տեսչական մարմնի ստորաբաժանումների աշխատակիցների կողմից ս.թ. հունիսիի 11-ից 15-ն ընկած ժամանակահատվածում կատարված ստուգումների, շրջայցերի, հաշվետվությունների ընդունման, ինչպես նաեւ Տեսչական մարմնին հանձնված վարչական վարույթների քննության արդյունքում հայտնաբերվել եւ արձանագրվել է 18 իրավախախտում Ներդրված հաշվապահական հաշվառման նոր ստանդարտը կբարձրացնի ֆինանսական միջոցների շրջանառության վերահսկելիությունը Կովկասի բնության հիմնադրամի /CNF/ ֆինանսավորմամբ եւ գործուն աջակցությամբ ավարտվել են Բնապահպանության նախարարությունում եւ նրա ենթակա կազմակերպություններում <<Հանրային հատվածի կազմակերպությունների հաշվապահական հաշվառման մասին>> ՀՀ օրենքով սահմանված հաշվապահական հաշվառման ստանդարտի ներդրման աշխատանքները։ Քննարկվել են Բնապահպանության նախարարություն եւ USAID հայաստանյան առաքելության համագործակցության ընթացքը եւ հեռանկարները Բնապահպանության նախարար Էրիկ Գրիգորյանը հանդիպել է ԱՄՆ Միջազգային զարգացման գործակալության /USAID/ հայաստանյան առաքելության Կայուն զարգացման գրասենյակի տնօրեն Լայլա Ջ.Էնդրյուս Բաշանի հետ։ Բնապահպանական ոլորտում Ճապոնիայի հետ համագործակցության հնարավորությունները կօգտագործվեն լիարժեք Բնապահպանության նախարար Էրիկ Գրիգորյանը հանդիպել է Հայաստանում ճապոնիայի նորանշանակ արտակարգ եւ լիազոր դեսպան Ջուն Յամադային։


text: Ռուսաստանի Ուլան-Ուդե քաղաքում դեռահասը կացնով ներխուժել է դպրոց, վիրավորել մի քանի երեխաների եւ հրդեհել դասարանը, հայտնում է «Ինտերֆաքս»-ը: Բուրյաթիայի Հանրապետության առողջապահության նախարարության տվյալներով՝ հարձակման հետեւանքով 5 մարդ է վիրավորվել, այդ թվում՝ հարձակվող դեռահասը: Ինչպես հայտնում է lenta.ru-ն, մյուս տուժածներից 3-ը 13-ամյա երեխաներ են, մեկը՝ 41 (այլ տվյալներով՝ 44) տարեկան ուսուցչուհին: Տուժածներից երեքի վիճակը ծանր է, իսկ երկուսինը գնահատվում է միջին ծանրության: Հաղորդվում է, որ դպրոցականները վնասվածքներ են ստացել կացնի հարվածներից, իսկ հրդեհից ոչ ոք չի տուժել: Ավելի ուշ հայտնի դարձավ, որ հարձակվողները 3-ն են եղել։ Իրավապահները փնտրում են մյուս երկուսին։ Հիշեցնենք, որ հունվարի 15-ին ՌԴ Պերմ քաղաքում հարձակում էր տեղի ունեցել No127 դպրոցի վրա։


text: Ինչպե՞ս է ստեղծվել այն պարը, որը պարում ենք, երաժշտական գործիքը, որը նվագում ենք, կամ ճարտարապետական հանճարեղ կոթողները։ Ի՞նչն է դարձել կոմպոզիտորների, քանդակագործների ու նկարիչների ոգեշնչման աղբյուր։ Ո՞ր թագավորները, քաղաքական գործիչներն ու սրբերն են լրջորեն զբաղվել արվեստով՝ հարստացնելով համաշխարհային մշակույթի գանձարանը։ «Արվեստի երանգներ» հաղորդաշարի շրջանակներում կփորձենք պատասխանել այս եւ մի շարք այլ հարցերի։ 1735 թվականին իտալացի կոմպոզիտոր, ջութակահար եւ երգեհոնահար Ջովաննի Բատիստա Պերգոլեզին Իտալիայի Նեապոլ քաղաքից, որտեղ նա ապրում եւ ստեղծագործում էր, տեղափոխվում է մերձակա Պոցուոլի փոքրիկ գյուղաքաղաքի ֆրանցիսկյան միաբանության վանքը: Պատճառը տուբերկուլոզ հիվանդությունն էր, որը մեկ տարի անց՝ 1736 թվականի մարտի 16-ին, խլեց 26-ամյա կոմպոզիտորի կյանքը: Հենց այս մեկ տարվա ընթացքում էլ երաժիշտը ստեղծում է իր ամենանշանակալից ստեղծագործությունը՝ «Ստաբատ մատեր» ֆա մինոր կանտատը։


text: Մինչեւ մյուս տարվա փետրվարի 4-ը հասարակական կազմակերպությունները (ՀԿ) կարող են իրենց կանոնադրությունները վերանայել, համապատասխանեցնել նոր օրենքին եւ անվճար գրանցել իրավաբանական անձանց պետական ռեգիստրում. այս մասին այսօր ՀԿ ներկայացուցիչներին հայտնեց «Կառուցողական երկխոսության հանձնառություն» ծրագրի ՔՀԿ-կառավարություն երկխոսության համակարգող, իրավաբան Սյուզաննա Սողոմոնյանը՝ «ՀԿ-ների մասին» նոր օրենքի վերաբերյալ կազմակերպված դասընթացին։ «Արդեն իսկ բավական մեծ թվով կանոնադրություններ, որոնք մեր իրավաբանների կողմից խորհրդատվության եւ օգնության շնորհիվ վերանայվել են եւ ներկայացվել են գրանցման. մի մասն արդեն իսկ վերագրանցվել են, մյուս մասը վերագրանցման փուլում են»,- ասաց Սյուզաննա Սողոմոնյանը՝ պատասխանելով ՀԿ ներկայացուցիչների այն հարցին, թե արդյոք օգնություն տրամադրվում է այս հարցում։ Նշենք, որ Երեւանում, Շիրակի, Սյունիքի, Լոռու եւ Գեղարքունիքի մարզերում ՀԿ ներկայացուցիչների համար դասընթացներն ու անվճար իրավաբանական խորհրդատվությունները իրականացվում են Եվրամիության կողմից ֆինանսավորվող «Կառուցողական երկխոսության հանձնառություն» ծրագրի շրջանակում։ Ծրագիրը իրականացվում է «Իրավաբանների հայկական ասոցիացիա» ՀԿ-ի կողմից` գործընկերներ` «Ագորա Սենթրլ Յուրոփ» ՀԿ-ն (Չեխիա), Ժողովրդավարական կրթության հայկական կենտրոնի (ՍԻՎԻՏԱՍ), Մարդկային զարգացման միջազգային կենտրոնի, ՓՄՁ համագործակցության ասոցիացիայի եւ Հայաստանի համայնքների միության հետ համագործակցությամբ: Այսօր ավելի քան 10 ՀԿ ներկայացուցիչների ներկայացվեցին նոր օրենքով սահմանված խաղի կանոնները, պրակտիկայում հանդիպող խնդիրներն ու դրանցից խուսափելու միջոցները։ Օրինակ, ռիսկեր կան անմիջական ձեռնարկատիրական գործունեություն ծավալելու վերաբերյալ: ՀԿ ներկայացուցիչներին նախ զգուշացրեց, որ ձեռնարակատիրական գործունեությունից ստացված եկամուտները պետք է ուղղվեն բացառապես ՀԿ-ի կանոնադրական նպատակների իրականացմանը եւ ենթակա չեն անդամների կամ ղեկավար կազմի մեջ բաշխելուն: Այս դեպքում խնդրահարույց է, թե ՀԿ-ները ինչ կարգով են հարկվելու, նրանց ստացած որ տիպի եկամուտներն են հարկման ենթակա, եւ այլն։ Դասընթացի մասնակիցները մեծապես կարեւորեցին նման դասընթացների անցկացումը, նշելով, որ այն արդյունավետ է հետագա գործունեությունը օրինական դաշտում եւ առանց խոչընդոտների շարունակելու համար։ Դասընթացի ավարտին մի շարք ՀԿ ներկայացուցիչներ գրանցվեցին՝ իրավաբանական խորհրդատվություն ստանալու համար։


text: Ամենահայտնի օրենքով գողերից մեկը՝ Գուլին, բանտում մեծ շքեղությամբ տոնում է իր ծննդյան արարողությունը. Միայն տեսեք, թե ինչպես է անցնում այն «No 1 օրենքով գողի» աթոռի համար պայքարը գնալով ավելի ու ավելի է սրվում։ Ռուսական մաֆիայի ներկայիս առաջնորդ Զախարի Քալաշովի (Շաքրո մոլոդոյ) կլանում որոշել են, որ նրա իրավահաջորդը կդառնա Վասիլի Խրիստոֆորովը (Վասյա Վոսկրես)։ Սակայն նա ստիպված կլինի բախվել լուրջ դիմակայության։ «Օրենքով գող» Էդուարդ Ասատրյանը (Էդիկ Օսետրինա), ով ձեւավորում է կողմնակիցների հզոր կոալիցիա, արդեն աջակցություն է գտել մաֆիոզներ Գելա Կարդավայի (Գելա Գալսկի) եւ Վագիֆ Սուլեյմանովի (Վագիֆ Բակինսկի) մոտ։ Ինչպես Rosbalt-ին հայտնել է իրավապահ մարմինների աղբյուրը, Էդուարդ Ասատրյանը վերջին շաբաթներին զարգացրել է աննախադեպ ակտիվություն։ Նա գրեթե ամեն օր բանակցություններ է անցկացնում տարբեր «օրենքով գողերի» հետ՝ ստեղծելով սեփական ազդեցիկ կլանը։ Ընդ որում, նա ստիպված կողմնակիցներ է փնտրում նախկին թշնամիների շարքերում։ Գործակալության զրուցակցի խոսքով՝ Օսետրինան հաջող բանակցություններ է անցկացրել «օրենքով գող» Գեորգի Դիակվնիշվիլիի (Գիա Դլիննի) հետ, ով Ասատրյանին աջակցելու համաձայնություն է արտահայտել։ Խորհրդակցություններ են սկսվել նաեւ մաֆիոզներ Վագիֆ Սուլեյմանովի հետ, ով նախկինում Օսետրինայի հանդեպ առանձնահատուկ համակրանք չի տածել։ Վագիֆն այժմ ունի լուրջ ֆինանսական ռեսուրսներ, քանի որ վերահսկում է մի շարք գործընթացներ խոշոր մեծածախ շուկաներում, այդ թվում նրանում, որը գտնվում է Կալուժսկոյե մայրուղու վրա։ Նա անձամբ ծանոթ է այդ շուկայի տերերի հետ, սակայն Վագիֆը միշտ տառապել է մարտիկների սեփական մեծ խմբի պակասից։ Այդ իսկ պատճառով նա ժամանակին կոալիցիայի մեջ է մտել «օրենքով գող» Նադիր Սալիֆովի հետ (Լոտու Գուլի), որի զինված մարտիկներն ավելի քան բավական էին։ Սակայն այդ միությունն ի սկզբանե թվացել է ոչ առանձնահատուկ հուսալի, ավելի շուտ նաեւ ուղղված ընդդեմ ընդհանուր թշնամու՝ «օրենքով գող» Ռովշան Ջանիեւի (Ռովշան Լյանկորանսկի, սպանվել է Թուրքիայում)։ Ռովշանի մահվան պահից Վագիֆը գտնվում է նոր ուժային աջակցության որոնումներում։ Նրան դա խոստանում է Օսետրինան։ Վագիֆի ու Ասատրյանի մոտ գտնվել է նաեւ ընդհանուր թշնամի, ինչն էլ թույլ է տվել նրանց ստեղծելու կոալիցիա։ Խոսքը դաղստանցի «հեղինակություն» Ամիրի մասին է։ Ամիրը ծեծի էր ենթարկել Օսետրինայի որդուն՝ «օրենքով գող» Սերգեյ Ասատրյանին (Սերգեյ Բենթլին)։ 2014 թվականի ամռանը Բենթլին հետաքրքրություն էր դրսեւորել մայրաքաղաքի ավտոսրահերից մեկի գործունեության նկատմամբ։ Կողմերի զրույցը չէր ստացվել եւ ավարտվել էր ծեծկռտուքով։ Հենց Ամիրից վրեժխնդիր լինելու թեմայով է Էդուարդ Ասատրյանը միավորվել մեկ այլ «օրենքով գող» Դմիտրի Չանտուրայի հետ (Միրոն)։ Վերջինս խոստացել է օգնել Օսետրինային Ամիրի դեմ պատերազմում, ինչի պատճառով Ասատրյանը նույնիսկ համաձայնել է մոռանալ միջադեպի մասին, երբ Միրոնն այլ «օրենքով գողերի» հետ ծեծի էր ենթարկել Էդուարդին եւ նրա որդի Սերգեյին։ Ասատրյանների ծեծի այլ մասնակից է եղել «օրենքով գող» Գելա Կարդավան։ Հետաքրքիր է, որ նրա հետ նույնպես Ասատրյանը ներկայում հաջող բանակություններ է վարում։ Կարդավան արդեն տվել է իր համաձայնությունը Էդուարդի կլան անցնելու վերաբերյալ։ Գելան Օսետրինայի հետ շփվում է ոչ լավ կյանքից։ Դեռեւս այն ժամանակ, երբ Շաքրոն ազատության մեջ էր, Կարդավայի գողական լիազորությունները դադարեցվել էին։ Այդ ժամանակվանից ի վեր նա երկար ժամանակ փորձում էր դրանք վերականգնել։ Նրան դրանում վերջերս համաձայնել էր օգնել ազդեցիկ «օրենքով գող» Գայոզա Զվիադաձեն (Գիա Քութայիսկին)։ Սակայն Զվիադաձեն միանգամայն տհաճ հեռախոսազրույց է ունեցել Շաքրոյի ներկայացուցիչների հետ։ Ասվածի ընդհանուր միտքը եղել է այն, որ Գելայի թագազրկման մասին որոշումն ընդունել են Քալաշովն ու այլ հարգարժան «ծերունիներ», այդ իսկ պատճառով նրանց «վճռի» չեղարկումը տարօրինակ կլիներ Գիայի կողմից։ Այժմ Ասատրյանը խոստանում է հավաք անցկացնել, որի ժամանակ Կարդավայի «գողական» կարգավիճակը կվերականգնվի։\ Մանրամասներն Այստեղ


text: Միացյալ Նահանգների կողմից հետախուզվող անձի արագ հայտնաբերումը, ձերբակալումն ու հանձնումը հնարավոր է եղել ապահովել Հայաստանի գլխավոր դատախազության եւ իրավապահ մարմինների աշխատակիցների հետ ԱՄՆ իրավասու մարմինների սերտ համագործակցության արդյունքում: Այս առնչությամբ Հայաստանի գլխավոր դատախազ Արթուր Դավթյանը եւ Հայաստանում ԱՄՆ դեսպան Ռիչարդ Միլսը հանդես են եկել հայտարարությամբ: ԱՄՆ դեսպանության հասարակայնության հետ կապերի վարչության հաղորդագրության համաձայն՝ Ինտերպոլի ուղիներով հետախուզվող ԱՄՆ քաղաքացին Հայաստանի իրավապահ մարմինների աշխատակիցների կողմից ձերբակալվել է 2017 թվականի դեկտեմբերին՝ Երեւանում։ Մեկ տարի առաջ այդ անձին ԱՄՆ-ում մեղադրանք է առաջադրվել երեխայի նկատմամբ երեք դրվագով սեռական բնույթի արարք կատարելու համար։ Նախքան դատական քննությունը գտնվելով ազատության մեջ հսկողության ներքո՝ տվյալ անձը փախուստի է դիմել՝ ԱՄՆ-ից գալով Հայաստան, ինչի կապակցությամբ հայտարարվել է միջազգային հետախուզում։ ԱՄՆ Պետական դեպարտամենտի, Վաշինգտոնում եւ ՀՀ-ում ԱՄՆ դեսպանության Դիվանագիտական անվտանգության ծառայության գործակալների եւ ՀՀ իրավապահ մարմինների համագործակցության արդյունքում վերջինների կողմից հետախուզվողն արագ հայտնաբերվել ու ձերբակալվել է: ՀՀ գլխավոր դատախազությունը, ԱՄՆ արդարադատության դեպարտամենտը, ԱՄՆ Մարշալի ծառայության միջազգային քննության մասնաճյուղը եւ ՀՀ-ում ԱՄՆ դեսպանությունը սերտորեն համագործակցել են հանձնման գործընթացում։ «Միջազգային հետախուզման մեջ գտնվող անձինք հաճախ լուրջ սպառնալիք են ներկայացնում հանրության անվտանգությանը», - ասել է Ռիչարդ Միլսը։ «Մենք գնահատում ենք ՀՀ գլխավոր դատախազության եւ ՀՀ իրավապահ մարմինների աշխատակիցների հետ սերտ համագործակցությունը՝ անձին այդքան արագ հայտնաբերելու, ձերբակալելու եւ հանձնելու ուղղությամբ ցուցաբերված աջակցության հարցում», - ընդգծել է Հայաստանում ԱՄՆ դեսպանը: Իր հերթին, Արթուր Դավթյանը նշել է. - «Բարձր ենք գնահատում ԱՄՆ իրավասու մարմինների հետ արդեն տասնամյակների պատմություն ունեցող մեր համագործակցությունը եւ դրա ապահովման գործում ՀՀ-ում ԱՄՆ դեսպանության գործուն աջակցությունը»: «Համագործակցության այս օրինակը վառ ապացույցն է նրա, որ ժամանակն ու տարածությունը խոչընդոտ չեն կատարած հանցանքի համար պատասխանատվության անխուսափելիության սկզբունքի կենսագործման համար, եւ հանցանք կատարած յուրաքանչյուր ոք վաղ թե ուշ, որտեղ էլ գտնվի, առերեսվելու է արդարադատությանը», - ասել է Հայաստանի գլխավոր դատախազը: Հետախուզվողը կկանգնի ԱՄՆ դատարանի առաջ։


text: Հայաստանի զարգացման հիմնադրամի աջակցությամբ երկրի 23 ընկերություններ մեկ միասնական տաղավարով փետրվարի 6-10-ը Մոսկվայում մասնակցում են «Պրոդ Էքսպո-2017» միջազգային ցուցահանդեսին՝ ներկայացնելով Հայաստանի սննդարդյունաբերության ոլորտը: Հայաստանյան ընկերությունները ցուցադրում են մրգային եւ բանջարեղենային պահածոներ, հյութեր, ալկոհոլային խմիչքներ, կաթնամթերք, մսամթերք եւ ձկնամթերք։ Անցած տարի նույն ցուցահանդեսին մասնակցությունից հետո հայկական ընկերությունները նոր գործարար կապեր են ձեռք բերել, երկարաժամկետ համագործակցության պայմանագրեր կնքել մատակարարների հետ եւ նկատելիորեն մեծացրել արտահանման ծավալները դեպի Ռուսաստան, ասված է Հայաստանի զարգացման հիմնադրամի հաղորդագրությունում: «Օգտագործելով օտարերկրյա մեծածախ գնորդներին հանդիպելու այս արդյունավետ միջոցը, հայկական սննդարդյունաբերողներն անցած տարի հանդիպել են շուրջ 600 հնարավոր գնորդների, այդ թվում` հանրաճանաչ առեւտրային ցանցերի ներկայացուցիչների։ Նոր գործնական կապերի շնորհիվ, շուրջ 186 մլն դրամի չափով արտահանման պայմանագրեր են կնքվել»,- նշել է հիմնադրամի գործադիր տնօրեն Կարէն Մկրտիչեանը։ Հայկական ընկերությունները ցուցահանդեսի շրջանակում մասնակցում են նաեւ մրցույթների, հաղթում տարբեր անվանակարգերում։ Սննդի, խմիչքների եւ սննդային հումքի միջազգային ամենամյա ցուցահանդեսը խոշորագույններից է Ռուսաստանում եւ Արեւելյան Եվրոպայի երկրներում, որին նախորդ տարի մասնակցել է մոտ 2 հազար կազմակերպություն՝ ավելի քան 67 երկրից, այցելել է ավելի քան 55 հազար մարդ, այդ թվում՝ գնորդ եւ մատակարար խոշոր կազմակերպությունների ներկայացուցիչներ, ասված է հաղորդագրությունում: «ԱՎԾ 2016 թվականի հունվար-դեկտեմբերի տվյալով, ՌԴ-ն շարունակում է մնալ Հայաստանի տնտեսական գլխավոր առեւտրային գործընկերը՝ 1 միլիարդ 367 միլիոն դոլար առեւտրաշրջանառության ծավալով, աճը 2015-ի նույն ժամանակահատվածի համեմատ 15.1 տոկոս է: Հայաստանից ՌԴ արտահանման ծավալը 371 միլիոն դոլար է, աճը՝ 51.5 տոկոս: Հայաստանից Ռուսաստան արտահանման մասնաբաժինը հունվար-դեկտեմբերին կազմել է 20.8 տոկոս, արտահանման ծավալը՝ 371 միլիոն դոլար», - նշում է Հայաստանի զարգացման հիմնադրամի լրատվական ծառայությունը:


text: - Yield: 30 րոպե անց - Prep Time: 15 minutes - Cook Time: 30 minutes Ելակով քափքեյք Բաղադրիչներ Պատրաստման եղանակ - Ելակը լավ լվանում ու մանր կտրատում ենք։ - Փափկած կարագը հարում ենք ձվի ու շաքարավազի հետ՝ վերածելով կրեմանման զանգվածի։ - Ավելացնում ենք կաթնաշոռն ու թիակով խառնում ենք։ - Ալյուրն ու փխրեցուցիչը մաղով անցկացնում ու ավելացնում ենք մնացած զանգվածին։ - Կտրատած ելակն ավելացնում ենք խմորին։ - Խմորը լցնում ենք թղթե ֆորմաների մեջ ու դնում ենք կեքսերի համար նախատեսված ֆորմայի մեջ։ - Թխում ենք 30 րոպե 200 աստիճան տաքացրած ջեռոցում։ - Կեքսերը հանում ենք ֆորմայից ու թողնում ենք, որ սառչեն։ - Համեղ կեքսերը պատրաստ են։ Ցանկացած ըմպելիք ավելի համեղ կլինի, եթե այն վայելեք այս նրբահամ քափքեյքով։ ։)


text: Արեգնադեմի անդեմ կողմը Արեգնադեմ գյուղում ապրող Գայանե Պողոսյանն ամբողջ կյանքում երազել է երեխա ունենալ, բայց առաջին ամուսնության յոթ տարվա սպասումներն այդպես էլ արդյունք չտվեցին։Երեխա չունենալու պատճառով նա բաժանվեց ամուսնուց։ Շատ չանցած Գայանեն միանգամից 3 դեռահաս երեխաների մայր դարձավ՝ ամուսնանալով Աշոտ Տոնականյանի հետ։ Գայանեն հարազատի պես մեծացրեց ամուսնու երեք երեխաներին։ Աշոտի հետ համատեղ կյանքում Գայանեն ունեցավ իր երեխաներին, որոնք իրենց հետ դժվարություններ բերեցին։ Այսօր ամուսիններով խնամում են առողջական խնդիրներ ունեցող երկու տղաներին։ Չորս հոգանոց ընտանիքն ապրում է ընդամենը 50.000 դրամ եկամուտով։


text: 18.01.2018 | 11:00 | Ժողովրդավարություն եւ մարդու իրավունքներ Հունվարի 16-ին ամերիկյան «Freedom House» հետազոտական եւ իրավապաշտպան կազմակերպությունը հրապարակել է իր ամենամյա «Ազատությունն աշխարհում» զեկույցը։ «Ազատությունն աշխարհում 2018. ժողովրդավարությունը ճգնաժամի մեջ» վերնագիրը կրող զեկույցն իրենից ներկայացնում է ուսումնասիրություն՝ աշխարհի 195 երկրներում եւ 14 տարածքներում քաղաքացիական եւ քաղաքական ազատությունների իրավիճակի մասին, 2017 թվականի հունվարի 1-ից մինչեւ 2017թ. դեկտեմբերի 31-ը ընկած ժամանակահատվածում: Հայաստանին եւ Արցախին վերաբերող հատվածներին մենք առավել մանրամասն արդեն անդրադարձել ենք: Ըստ 2018թ. զեկույցի՝ աշխարհի մի շարք երկրներում 12 տարի անընդմեջ քաղաքացիական ու քաղաքական ազատությունները անկում են ապրում։ Ընդ որում, ժողովրդավարական արժեքները վտանգված են աշխարհի բոլոր տարածաշրջաններում: Գերտերությունները Զեկույցն արձանագրում է, որ անգամ ԱՄՆ-ն, որ տասնամյակներ շարունակ եղել է ժողովրդավարական արժեքների ջատագովն ու տարածողը ողջ աշխարհում, հրաժարվել է այդ դերից։ Ավելին՝ ԱՄՆ-ում նկատելի է քաղաքական ու քաղաքացիական ազատությունների անկում։ Ըստ «Freedom House»-ի՝ Ռուսաստանը եւ Չինաստանը ոչ միայն ճնշում են իրենց իսկ բնակչությանը, այլ նաեւ հակաժողովրդավարական գործունեություն են ծավալում իրենց սահմաններից դուրս։ Ըստ զեկույցի՝ Մոսկվան եւ Պեկինը ժողովրդավարությունը համարում են սպառնալիք իրենց բռնապետական ռեժիմների համար, ուստի շարունակում են հետեւողականորեն պայքարել ժողովրդավարական ինստիտուտների եւ դրանց ջատագովների դեմ։ Տարածաշրջանը Տարածաշրջանային երկրներից Թուրքիան, ժողովրդավարական անկում ապրելով, «մասամբ ազատ» երկրների շարքից դասվել է «ոչ ազատ» երկրների շարքին։ Իրանը եւ Ադրբեջանը եւս «ոչ ազատ» երկրների շարքում են մնացել։ Վրաստանը եւ Հայաստանը «մասամբ ազատ» են, ընդ որում Վրաստանում իրավիճակը զգալիորեն ավելի լավ է, քան Հայաստանում։ Այսպես, օրինակ, Վրաստանը 7 բալանոց գնահատման համակարգով (որտեղ 0-ն դրական ցուցանիշն է, իսկ 7-ը՝ բացասականը) ունի 3 միավոր, իսկ Հայաստանը՝ 4,5, այսինքն 1,5 միավորով ավելի ցածր, քան իր հյուսիսային հարեւանը։ Եվրասիական տնտեսական միության անդամ երկրները, բացի Ղրղզստանից եւ Հայաստանից, բոլորը «ոչ ազատ» երկրների շարքում են։ Ընդ որում, Ղազախստանը եւ Բելառուսը ունեն 6 միավոր, իսկ Ռուսաստանը՝ 6,5 միավոր, այսինքն հնարավոր ամենավատ ցուցանիշից՝ 7 միավորից կես միավորով քիչ։ Ղրղզստանն էլ իր հերթին Հայաստանից ավելի վատ իրավիճակում է գտնվում՝ իր 5 միավորով։ Փաստորեն, Հայաստանը այս տարի եւս ԵԱՏՄ երկրների շարքում ամենաազատն է։ Այդուհանդերձ, Հայաստանի դեպքում եւս զեկույցը նշում է, որ 2017թ. ընտրությունների ընթացքում արձանագրվել են վարչական ռեսուրսի չարաշահում, ինչպես նաեւ ընդդիմության նկատմամբ ոտնձգությունների եւ ընտրողներին ահաբեկելու դեպքեր։ Աննա Փամբուխչյան «Իրազեկ քաղաքացիների միավորում» Կարդացեք նաեւ


text: 1Խօսում ենք Նրա մասին, որ սկզբից էր, որի մասին լսեցինք, որին ականատես իսկ եղանք, որին նայեցինք, եւ որին մեր ձեռքերը շօշափեցին, այսինքն՝ Կենաց Բանը։ 2Նա նոյն ինքը կեանք էր, որ յայտնուեց, մենք այն տեսանք, վկայում ենք եւ պատմում ենք ձեզ այն յաւիտենական կեանքի մասին, որ Հօր մօտ էր եւ յայտնուեց մեզ։ 3Ինչ որ տեսանք եւ լսեցինք, պատմում ենք ձեզ, որպէսզի դուք էլ հաղորդակից լինէք Նրան մեզ հետ, ինչպէս որ մենք հաղորդութիւն ունենք Հօր հետ եւ նրա Որդու՝ Յիսուս Քրիստոսի հետ։ 4Եւ այս բանը գրում ենք ձեզ, որպէսզի ձեր ուրախութիւնը կատարեալ լինի։ 5Եւ այս է այն պատգամը, որը լսեցինք նրանից եւ պատմում ենք ձեզ. Աստուած լոյս է, եւ նրա մէջ խաւար չկայ, բոլորովի՛ն չկայ։ 6Եթէ ասենք, թէ հաղորդութեան մէջ ենք նրա հետ, բայց քայլենք խաւարի մէջ, ստում ենք եւ ճշմարտութիւնը չենք կատարում։ 7Իսկ եթէ լոյսի մէջ ենք քայլում, ինչպէս որ ինքն է լոյսի մէջ, հաղորդութեան մէջ ենք լինում միմեանց հետ, եւ նրա Որդու՝ Յիսուսի արիւնը մաքրում է մեզ ամէն մեղքից։


text: Յուրահատուկ ձեռագիր, մեղեդայնություն, սեր, կենդանի երկխոսություն ընթերցողի հետ, ոչ մի կաթիլ պաթոս ,պարզություն ու ջերմություն: Այս ամենն ամփոփված է 20-րդ դարի գրականության հսկաներից մեկի՝ արգենտինացի գրող, էսսեիստ, թարգմանիչ Խորխե Լուիս Բորխեսի ստեղծագործություններում: Գրողի մեծագույն առանձնահատկությունն ու գրականությունը հեղափոխած նորամուծությունն այն է, որ Բորխեսը կարողանում է ֆանտաստիկան հասցնել փիլիսոփայության մակարդակին եւ մետաֆիզիկան ու աստվածաբանությունը իջեցնել ֆանտաստիկայի մակարդակին: Սակայն ինչպես ինքը՝ Բորխեսն էր ասում 1965 թ.-ինFrance Culture ռադիոհաղորդմանը տված իր հարցազրույցում, ինքը սպիտակ թղթի առջեւ փորձում է կատարելապես անկեղծ լինել ու կուլ չգնալ իրեն վերագրված ուղղություններին,կանոններին ու շրջանակներին: Ռադիոհաղորդումը կարող եք լսել այստեղ՝ Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.


text: 1980-ականներ 1980-ականներ (արտասանվում է «Ինը հարյուր ութսունականներ» կամ «հազար ինը հարյուր ութսունականներ», ավելի հաճախ անվանում են «Ութսունականներ») տասնամյակ of the Գրիգորյան օրացույցով, որը սկսվել է 1980 թվականի հունվարի 1-ից 1989 թվականի դեկտեմբերի 31-ը։ Տասնամյակի ընթացքում տեղի ունեցան մեծ սոցիալ-տնտեսական փոփոխություններ պայմանավորված տեխնոլոգիայի զարգացման հետ եւ սկիզբ առավ գլոբալիզացիան։ Տնտեսական մեծ աճ գրանցեցին Թայլանդը, Մեքսիկան, Հարավային Կորեան, Թայվանը, Չինաստանը, Ճապոնիան եւ Արեւմտյան Գերմանիան։ Գլոբալ տաքացումը հայտնի դարձավ գիտական եւ քաղաքական ոլորտներում սկսած 1980-ականներից։ Զարգացող երկրները ունեցան տնտեսական դժվարություններ պայմանավորված պարտքային ճգնաժամի հետո, որից հետո նրանք ընկան մի շարք միջազգային կազմակերպություններից կախվածության մեջ, այդ թվում Միջազգային արժույթային հիմնադրամ (IMF) եւ Համաշխարհային բանկի։ Շատ նոր հակամարտություններ բռնկվեցին, այդ թվում Իրան-իրաքյան պատերազմը, Աֆղանական պատերազմը, the Լիբանանյան պատերազմ 1982-ը, Ղարաբաղյան պատերազմը եւ այլն։ Իսլամիզմը դարձավ հզոր քաղաքական ուժ եւ ստեղծվեցին շատ ահաբեկչական կազմակերպություններ, ներառյալ Ալ Քաիդան։ Ահաբեկչություններ[խմբագրել | խմբագրել կոդը] Տասնամյակի ամենաարյունալի ահաբեկչական գործողություններն են` - 1980 թվականի օգոստոսի 2-ին նեոֆաշիստական Նուկլեյ զինված հեղափոխություն խմբավորումը հեղինակեց Բոլոնիայի զանգվածային սպանությունները` Բոլոնիայի կենտրոնական կայարանում տեղադրելով ռումբ, ինչի արդյունքում զոհվեցին 85 մարդ։ - Էլ Մոցոտեի զանգվածային սպանությունները Էլ Սալվադորում 1981 թվականի դեկտեմբերի 11-ին, ընդդեմ քաղաքացիների կառավարության կողմից կազմակերպված եւ ԱՄՆ օգնությամբ, հակակառավարական շարժումների ժամանակ, որոնք կազմակերպել էին Մարքիսիստ-Լենինիստ ապստամբները։ - Հարձակում Հռոմի եւ Վիեննայի օդանավակայանների վրա 1985 թվականի դեկտեմբերի 27-ին, ընդդեմ Իսրայելական El Al ավիաընկերության։ Հարձակումը կազմակերպել էին Աբու Նիդալի համախոհները, որոնք հովանավորվում էր Լիբիայի կառավարության կողմից։ - 1983 թվականի Բեյրութի պայթյուններ, Լիբանանի քաղաքացիական պատերազմի ժամանակ, երբ երկու պայթուցիկով բեռնված մեքենա պայթեցրեցին ԱՄՆ եւ Ֆրանսիական ռազմական շինություններ` սպանելով 299 ամերիկացի եւ ֆրանսիացի ծառայողների։ Պատասխանատվությունը իր վրա վերցրեց Իսլամական ջիհադ կազմակերպությունը։ Աղետներ[խմբագրել | խմբագրել կոդը] Բնական աղետներ[խմբագրել | խմբագրել կոդը] - Սրբ Ելենա լեռը ժայթքեց ԱՄՆ Վաշինգտոն նահանգում 1980 թվականի մայիսի 18-ին խլելով 57 մարդու կյանք։ - 1989 թվականի հոկտեմբերին տեղի ունեցավ Լոմա Պրիետայի երկրաշարժը Սան Ֆրանցիսկոյի առափնյա գոտում խլելով 65 մարդու կյանք եւ հազարավոր վիրավորներ։ - 1988 թվականի դեկտեմբերի 7-ին Հայաստանում տեղի ունեցավ երկրաշարժ, որից մահացան հազարավոր մարդիկ, այդ ժամանակ Հայաստանը ԽՍՀՄ մասն էր։


text: Հայաստանի իրավապահները կանեփի լաբորատորիա են հայտնաբերել Շիրակի մարզի Վահրամաբերդ գյուղում։ ՀՀ ոստիկանության մամուլի ծառայության հաղորդմամբ, դեկտեմբերի 12–ի գիշերը ոստիկանության Մուշի բաժնի քրեական հետախույզները, օպերատիվ տվյալներ իրացնելով, Գյումրիի Երեւանյան խճուղուց ապօրինի թմրամիջոց պահելու եւ օգտագործելու կասկածանքով Մուշի բաժին են բերման ենթարկել Գյումրիի բնակիչներ Արտյոմ Գրբաշյանին, Արթուր եւ Սերգեյ Ավետիսյաններին, Գալուստ Մարտիրոսյանին եւ Շավարշ Գյուլնաշյանին։ Անձնական խուզարկության արդյունքում ոստիկանները Մարտիրոսյանի գրպանից հայտնաբերել են թղթե փաթեթներ, որոնցում առկա էին կանեփանման մանրացված, չորացված զանգվածներ։ Ըստ Մարտիրոսյանի, հայտնաբերվածը թմրամիջոց է, պատկանում է իրեն, ամիսներ առաջ հավաքել է Երեւանի Նորագավիթ համայնքի հարակից դաշտերում աճած կանեփի թփերից, չորացրել, պահել ծխելու համար։ Ոստիկանության հաղորդմամբ, հարցաքննվեցին նաեւ մյուս բերման ենթարկվածները։ Նշանակվեց դատաքիմիական փորձաքննություն։ «Հետաքննության ընթացքում պարզվել է նաեւ, որ Շավարշ Գյուլնաշյանը 2009 թ.–ի մարտի 4–ից հետախուզվում է ՌԴ Մոսկվայի ներքին գործերի գլխավոր վարչության կողմից ապօրինի թմրանյութ պահելու եւ օգտագործելու համար», – նշվում է հաղորդագրության մեջ։ Գյուլնաշյանի «Մերսեդես» մակնիշի ավտոմեքենայից խուզարկության արդյունքում իրավապահները հայտնաբերեցին 8 դեղահաբ`1 մեծ եւ 2 փոքր թղթե փաթեթներով, դարձյալ կանեփանման զանգվածներ, որոնց մի մասն իրենն էր, մյուսը` Գրբաշյանինը։ Նույն օրը Վահրամաբերդ գյուղում Շավարշ Գյուլնաշյանի տանն ու կից շինություններում եւս խուզարկություն է կատարվել։ Հինգ փաթեթներում առկա կանեփի զանգվածներից ու ցողուններից բացի, այն, ինչ իրավապահները հայտնաբերեցին իրոք աննախադեպ էր։ «Գյուլնաշյանը տանը կից կանեփի աճեցման եւ մշակման լաբորատորիա ուներ` համապատասխան ջերմային, լուսային եւ օդափոխիչ սարքավորումներով։ Ջերմոց հիշեցնող այս լաբորատորիայում առկա 41 ծաղկամաններից 9–ում կանեփի ցողուններ կային, ութ պլաստմասե տարաներում` նշված խոտաբույսի աճը խթանող համապատասխան վիտամիններ եւ պարարտանյութեր», – նշվում է հաղորդագրության մեջ։ Իրավապահները հայտնաբերել են նաեւ 9 դեղահաբ, որոնք, ըստ Գյուլնաշյանի, հոգեմետ դեղեր են, պատկանում են իրեն, երկուսը «Տրամադոլ» էր, մնացածն` անհայտ տեսակի։ Նշանակվել է դատաքիմիական փորձաքննություն։ Փաստի առթիվ հարուցված քրեական գործի նախաքննությունը շարունակվում է։


text: Արցախի Հանրապետության ֆինանսների նախարար Արթուր Հարությունյանը հունիսի 25-ին ընդունել է «Առաջնորդության դպրոց» հիմնադրամի մի խումբ ներկայացուցիչների՝ հոգաբարձուների խորհրդի նախագահ Սամվել Մովսիսյանի գլխավորությամբ։ Նախարարը ներկաներին ներկայացրել է վերջին տարիներին Արցախի Հանրապետությունում գործարար միջավայրի բարելավման նպատակով իրականացված հիմնական բարեփոխումների ուղղությունները, ինչպես նաեւ ներդրումային գրավչության բարձրացմանն ուղղված առաջիկա ծրագրերը: Իր խոսքում Արթուր Հարությունյանը կարեւորել է նման հանդիպումների կազմակերպումը` առաջարկելով իրենց մասնակցությունն ունենալ Արցախում նախագծվող ծրագրերին, եւ որպես համագործակցության առաջին քայլ առաջարկվեց կարծիքներ ներկայացնել նախարարության կողմից մշակված «Հարկային համակարգի բարեփոխումների հայեցակարգի» նախագծի վերաբերյալ: Շնորհակալություն հայտնելով ընդունելության համար՝ «Առաջնորդության դպրոց»հիմնադրամի հոգաբարձուների խորհրդի նախագահ Ս. Մովսիսյանը կարեւորել է նախարարության եւ դպրոցի միջեւ համագործակցությունը` հայտնելով իրենց պատրաստակամությունը մասնակցելու նոր նախաձեռնություններում: Հանդիպման ընթացքում նախարարը պատասխանել է նաեւ «Առաջնորդության դպրոցիե ներկայացուցիչների հարցերին։


text: Ռուսաստանի Պետդուման առաջիկայում օրենք կընդունի, որով փոփոխություններ կկատարվեն ավտոմեքենաների գրանցման կարգում։ Այս մասին հայտնում է «Коммерсантъ» պարբերականը` վկայակոչելով օրենքի նախագծի վերջնական խմբագրության տեքստը։ Փոփոխություններից մեկը վերաբերվում է պաշտոնական դիլերներից մեքենա գնողներին։ Նոր օրենքով արդեն գնորդը պարտավորված չի լինի պետավտոտեսչություն գնալու՝ մեքենան գրանցելու համար։ Դա անելու համար ավտոդիլերը կստանա հատուկ մասնագիտացված կազմակերպության կարգավիճակ եւ կմտնի հատուկ ռեեստրի մեջ, որից հետո ավտոսալոնի աշխատողները իրենք կկարգավորեն գրանցման հետ հարցերը եւ տվյալները կփոխանցեն պետավտոտեսչություն, ինչից հետո նաեւ համարանիշները կկարողանան պատրաստել եւ դրական պատասխան պետավտոտեսչությունից ստանալուց հետո կկարողանան մեքենայի բանալու հետ ողջ կոմպլեկտը հանձնել գնորդին։ Այս ծառայությունը կլինի վճարովի եւ կունենա իր որոշակի տարիֆը։ Նոր օրենքով նաեւ երկու նոր տերմին կներմուծվի՝ պետական ռեգիստրացիոն համար եւ պետական ռեգիստրացիոն նշան։ Պետավտոտեսչությունը կգրանցի միայն համարը, որը բաղկացած կլինի տառերից եւ թվերից, իսկ նշանը գնորդը կստանա ավտոսալոնից կամ արտադրողից։ Նոր օրենքը վերացրել է այսպես ասած՝ գեղեցիկ համարանիշերի հասկացությունը։


text: RFI сообщает, что гражданке Франции удалось получить разрешение на вывоз ребенка, рожденного от суррогатной матери в Армении. Француженке пришлось ждать месяц, чтобы этого добиться. В начале июля женщина предоставила французскому консульству свидетельство о рождении ребенка, которое было выдано местными властями. В документе напротив графы родители указана ее фамилия. Несмотря на это дипломатическое ведомство запретило ей вывозить ребенка. Мама ребенка обратилась в административный суд Парижа, который дал разрешение на вывоз ребенка, которому исполнилось пять недель. Данное решение было подтверждено сегодня Государственным советом, к которому по данному вопросу обратился МИД Франции. «Моя клиентка – единственная семья этого ребенка. Она что, должна была оставить его кому-то или бросить? Мы рады, что судьи услышали наши аргументы, иначе ей пришлось бы оставаться в Армении, где у нее право на проживание было всего лишь на 180 дней»,- заявила адвокат женщины Каролин Мекари. Уже через неделю женщина с ребенком может вернуться во Францию. Ֆրանսիայի քաղաքացուհուն հաջողվել է թույլատվություն ստանալ Հայաստանում փոխնակ մորից ծնված երեխային երկրից դուրս տանելու համար: RFI-ի փոխանցմամբ դրա համար նա ստիպված է եղել մեկ ամիս սպասել: Հուլիսի սկզբին կինը ֆրանսիական հյուպատոսաարանին է տրամադրել երեխայի ծննդյան վկայականը, որը Հայաստանի իշխանություններն էին տվել: Փաստաթղթում «ծնողներ» տողի դիմաց նրա ազգանունն էր նշված: Այդուհանդերձ, դիվանագիտական գերատեսչությունը արգելել է նրան երկրից դուրս բերել երեխային: Այդ ժամանակ նա դիմել է Փարիզում վարչական դատարանին, որը նրան երեխային դուրս բերելու թույլատվություն է տվել: Երեխան այդ ժամանակ արդեն հինգ շաբաթական էր: Այդ որոշումը այսօր հաստատել է Պետական խորհուրդը, որին այդ հարցով դիմել է Ֆրանսիաայի ԱԳՆ-ն: Կնոջ դատապաշտպան Կարոլին Մեկարին հայտնել է, որ իր հաճախորդուհին այդ երեխայի միակ ընտանիքն է: «Նա ի՞նչ է պետք է երեխային որեւէ մեկին թողներ, կամ լքե՞ր: Մենք ուրախ ենք, որ դատավորները լսեցին մեր փաստարկները, հակառակ դեպքում նա ստիպված կլիններ մնալ Հայաստանում, որտեղ նա ընդամենը 180 օր մնալու թույլատվություն ուներ»: Արդեն մի շաբաթից կինն ու երեխան կարող են Ֆրանսիա վերադառնալ, սակայն Պետական խորհուրդը լիազորված չէ որոշել, թե ում երեխան է դա: Այդ հարցով պետք է դատարանը զբաղվի: Մարդու իրավունքների եվրոպական դատարանը երկու անգամ դատապարտել է Ֆրանսիային՝ փոխնակ մայրերից ծնված երեխաներին վկայականներ չտրամադրելու համար:


text: Արմավիրի մարզի Մրգաստան գյուղը օրեր առաջ տեղացած կարկուտի հետեւանքով մնացել է առանց մրգի ու բանջարեղենի։ Գյուղացիներն ասում են՝ այդ օրը կարկտահարված 8 գյուղերից ամենաշատը իրենք են տուժել: «Մրգաստան գյուղը, որ մրգերով, բանջարեղենով ապահովում էր քաղաքին: Իսկ հիմա չկա», - «Ազատության» հետ զրույցում բողոքում էր այգեգործներից մեկը: - «Էս տարի մի կերպ դուք էլ յոլա պիտի էթաք, մեզ էլ ընենց անեք, որ կարողանանք հասնել հաջորդ գարուն», - հավելում էր նա: Դաշտերը մշակել են վարկերով՝ հուս ունենալով, որ գոնե այս տարվա բերքով նախորդ տարվա կարկուտի վնասները կփակեն։ Շատերի տներն ու ավտոմեքենաները վարկի տակ են եւ հույս էլ չունեն, որ այս տարի պետությունից որեւէ աջակցություն կստանան։ 22-ամյա Գուրգենը, ով իր ազգականների հետ 33 հեկտար հող է մշակում, գյուղատնտեսությունից դուրս ապրուստի միջոց վաստակելու միակ տարբերակը արտագնա աշխատանքն է համարում. - «Երեխա վախտվանից ես իմ ծնողների հետ գյուղատնտեսությամբ եմ զբաղվում: Մեր աշխատանքը էդա... ու էսօրվա դրությամբ էլ մենք էս օրին ենք, որովհետեւ բնական աղետա: Ի՞նչ պիտի անենք մենք հիմա»: Վարչապետ Կարեն Կարապետյանը երեկ հանձնարարել էր գյուղատնտեսության եւ տարածքային կառավարման նախարարներին եւ Արմավիրի մարզպետին եռօրյա ժամկետում ուսումնասիրել եւ ամփոփել կարկուտի հետեւանքով առաջացած վնասները եւ Կառավարության աշխատակազմ ներկայացնել համապատասխան առաջարկություն եւ տեղեկանք: Գյուղատնտեսության նախարար Իգնատի Առաքելյանն էլ Կառավարության նիստից հետո լրագրողների հետ զրույցում կոչ էր արել գյուղացիներին գյուղատնտեսությամբ զբաղվելուց առաջ գնահատել ռիսկերը. - «Գյուղատնտեսը պետք է որոշի, գնահատի իր ռիսկերը եւ որոշի՝ զբաղվի, թե՞ չզբաղվի»: «Նախարարությունից էլ թող գան՝ մեզ հետ նստեն, հաշվարկենք», - արձագանքում են մրգաստանցիները: Ասում են՝ հողը մշակելուց առաջ ռիսկերը գնահատում են, բայց հուսով, որ Կառավարությունը գոնե այս տարի հակակարկտային կայաններ կտեղադրի իրենց գյուղում։ Արդեն կրած վնասների դեպքում էլ ուզում են, որ գոնե վարկերը ժամանակավորապես սառեցվեն։ Հայաստանի ագրարագյուղացիական միավորում հասարակական կազմակերպության նախագահ Հրաչ Բերբերյանի խոսքով՝ գյուղացին հոգնել է խոստումներից եւ նախարարի խոսքերը ընդամենը կնպաստեն գյուղերի դատարկմանը։ «Նախարարը պետքա պատասխան տա էս բառերի համար վարչապետի առաջ, թե ինչ նկատի ուներ, ի՞նչ էր ուզում սրանով ասեր: Եթե գնում ենք Հայաստանի գյուղերը հայաթափելու, ազգաբնակչությանը ուղարկելու, այստեղ արդեն ուրիշ խնդիր է», - մեկնաբանում է բերբերյանը:


text: Երկրագործությամբ այստեղ միշտ էլ քիչ են զբաղվել. գյուղում զարգացած է եղել արհեստագործությունը, գործում էին խանութներ՝ դուքաններ, որտեղ էլ արհեստավորները վաճառում էին իրենց ապրանքը, խորհրդային եւ հետխորհրդային տարիներին աշխատում էր փայտամշակման կոմբինատ, եւ, ինչպես համայնքի ղեկավար Անդրեյ ՍԱՐԳՍՅԱՆՆ է նշում, մարդիկ սովոր են առավոտյան շուտ արթնանալով գնալ աշխատանքի, երեկոյան վերադառնալ տուն՝ իրենց վաստակով: Ինչպես ցանկացած հին գյուղ, Վանքն ունի իրեն հատուկ մշակույթը, ավանդույթները, ծեսերը: Համայնքի տարածքը հարուստ է տեսարժան վայրերով ու պատմական հուշարձաններով: Գյուղի արեւմտյան կողմում, բլրի վրա, գտնվում է մեր ազգային հարստություններից մեկը՝ Գանձասարի վանական համալիրը (13-րդ դարի կառույց, որի պատճառով էլ առաջացել է գյուղի անունը): Գանձասարը համաշխարհային մշակույթի գանձարանում ընդգրկված հայկական հինգ հուշարձաններից իր ներկայացրած արժեքով երրորդն է: Վանք գյուղի շրջակայքում է գտնվում Իշխանաբերդը, կամ Խոխանաբերդը, 12-րդ դարից մեզ հասած Թարխանաբերդը, 13-րդ դարի Դարպասներ պալատ-ամրոցն ու Պառավաձորի զույգ եկեղեցին, Վաճառ գյուղաքաղաքը (12-13-րդ դդ.), Նատարին բերդը (13-րդ դար), Համամի եղցեն եւ այլ պատմական հուշարձաններ։ Գյուղն ունի 1567 բնակիչ: Կա դպրոց, որտեղ սովորում է 265 աշակերտ եւ դասավանդում 38 ուսուցիչ, մշակույթի տուն, կամ ակումբ, տարածաշրջանային հիվանդանոց, ծննդատուն։ Այս գյուղում մեծ հարգանքով ու ակնածանքով են արտաբերում իրենց հայրենակից, բարերար Լեւոն Հայրապետյանի անունը, նշելով՝ չլիներ նա, Վանքն այսօր կնմանվեր հանրապետության շատ գյուղերի, որոնք տասնամյակներ շարունակ չեն զարգանում: Բարերարի միջոցներով կառուցվեց Գանձասար վանական համալիր տանող նոր ճանապարհը, վերականգնվեց վանական համալիրը, նրա շնորհիվ վանքեցիներն ունեն ժամանակակից դպրոց` լողավազանով, ֆուտբոլային դաշտով, նոր սարքավորումներով հագեցած ինտերնետ-դասարանով: Այն կրում է Լ. Հայրապետյանի հոր՝ Գուրգեն Հայրապետյանի անունը: Դպրոցն ապահովված է մասնագետ-ուսուցիչներով` բացառությամբ անգլերենի։ Այդ հարցը եւս շուտով կլուծվի: Դպրոցը հանրակրթական է, տարածաշրջանի այլ՝ Շահմասուր, Գառնաքար, մյուս մոտիկ գյուղերից էլ, որտեղ դպրոցները հիմնական են, այստեղ աշակերտներ են գալիս սովորելու: Համայնքն ունի եռահարկ, գեղեցիկ, բոլոր հարմարություններով ժամանակակից մանկապարտեզ, որի սաներին մանկապարտեզ եւ տուն փոխադրելու համար տրամադրվել է նաեւ տրանսպորտային միջոց: Պետք է խոստովանել, որ նման ծառայությունն այսօր հասանելի չէ նույնիսկ մայրաքաղաքի նախադպրոցական տարիքի երեխաներին: Մանկապարտեզ հաճախում է 80 երեխա, բայց այն ավելի քան 100 երեխայի հաշվարկով է կառուցվել: Գյուղում գործում է արվեստի դպրոց: Ուսուցիչները հիմնականում գալիս են Ստեփանակերտից, իսկ աշակերտները Խաչենի ենթաշրջանի երեխաներն են: Համայնքում մասնաճյուղ ունի նաեւ Ղարաբաղ Տելեկոմ ընկերությունը: Բարերարի միջոցներով կառուցվել են ՙԷկլեկտիկա՚ եւ ՙԾովին Քար՚ հյուրանոցային համալիրները, ՙՎան Գոգ՚ եւ ՙԾովին Քար՚ ռեստորանները, ՙԾովին Քար՚ պանդոկը, մի քանի սրճարան, բար, ինտերնետ-ակումբ, ամառային դիսկոտեկ, գազանանոց, հուշանվերների խանութ։ Մի ժամանակ նույնիսկ ձիարշավարան էր գործում: Գյուղի գլխավոր ճանապարհն ասֆալտապատ է, իսկ համայնքի կենտրոնական մասը, որտեղ հետաքրքիր մի շարք արձաններ եւ քանդակներ են տեղադրված, բազմաթիվ զբոսաշրջիկների սիրելի զբոսավայրն է: Ժամանակակից սարքավորումներով հագեցած նոր հիվանդանոցն ու դեղատունը կառուցվել են 2011թ. փետրվարին: Տեղամասային հիվանդանոցում աշխատում է 26 հոգի: Կա շտապօգնության մեքենա, որն անհրաժեշտության դեպքում սպասարկում է նաեւ հարակից գյուղերին։ Համայնքում առայսօր պատմում են գործարար, բարերար Լեւոն Հայրապետյանի նախաձեռնությամբ իրականացված աննախադեպ ձեռնարկի՝ 2008թ. հոկտեմբերի 16 -ին ԼՂՀ-ում 700 զույգի ամուսնության արարողության՝ Մեծ հարսանիքի մասին, երբ զույգերից 200-ը պսակադրվեցին Գանձասար վանքում: ՙՆմանօրինակ հարսանեկան հանդես նույնիսկ աշխարհի շատ երկրներ չեն տեսել,-ասում է Անյա տատիկը: - Այս հարսանիքը կարելի է Գինեսի ռեկորդների գրքում գրանցել՚: 150 հազար բնակչություն ունեցող Արցախի համար 700 զույգի ամուսնությունը մեկ օրում իսկապես Մեծ հարսանիք էր, աննախադեպ երեւույթ: Ստեղծված հարմարությունների շնորհիվ Վանքում բազմաթիվ միջոցառումներ են կազմակերպվում, այդ թվում եւ ՝ պետական նշանակության: Գյուղը հյուրընկալել է շատ ու շատ հայտնի մարդկանց, քաղաքական այրերի, համաշխարհային աստղերի: ՙԱփսոս, Լեւոն Գուրգենիչի գործերն այս ձեւով չպիտի գնային, թե չէ մեր գյուղի նման գյուղ չէր լինի,- ցավով նշում է Անյա տատիկը ու հետո հպարտությամբ շարունակում,- ՙմեծ՚ մարդիկ էին գալիս գյուղ, ամեն տարի Վանքում անցկացվում էր ավանակներով վազքի մրցույթ, աշխուժություն կար...՚: Բարերարի այս նախաձեռնությունն ուրախ ավանդույթ էր դարձել վանքեցիների եւ հարեւան գյուղերի բնակիչների համար: Մասնակցում էին շատերը: Աշխարհահռչակ երգիչ Ալ Բանոն նույնպես եկել էր մասնակցելու այս միջոցառմանը: Անդրեյ Սարգսյանը Վանքի համայնքի ղեկավար է ընտրվել 2011-ին: Համոզված է, մյուս գյուղերի բնակիչների համեմատ, այստեղ առավել բարեկեցիկ են ապրում։ Գյուղացիների հիմնական եկամուտն ապահովում են զբոսաշրջիկները. տարվա տաք եղանակներին ակտիվ աշխատում են հանգստի գոտիները, որոնք այս տարածքում բավականին շատ են: Ամառվա ընթացքում դա բնակչության մի մասի եկամուտի հիմնական աղբյուրն է։ Իսկ ովքեր նման հնարավորություն չունեն, տեղական արտադրանքը՝ կաթ, մածուն, պանիր, մեղր, ժենգյալով ու թոնրի հաց, իրացնում են գյուղում կամ մայրաքաղաքում, ապահովում են գործող ռեստորանների պահանջարկը։ Այստեղ շարունակում է գործել ՙԱթա-Վանք-լես՚ փայտամշակման կոմբինատը, որտեղ մոտ 200 հոգի է աշխատում։ ՙՄենք շնորհակալ ենք Լ. Հայրապետյանին նրա համար, որ, չնայած իր վիճակն այսօր այնքան էլ լավ չէ, նա ձերբակալված է, բայց գյուղին իր օգնությունը չի դադարեցնում. ամսական 16-17 մլն դրամ փոխանցում է գործարանին՚,-ասաց համայնքի ղեկավարը: Գործարանն ունի փայտի եւ քարի մշակման, վերանորոգման արտադրամասեր։ ՙՄթնոլորտը, մյուս գյուղերի համեմատ, լավ է: Կան աշխատատեղեր, արտադրանքն իրացնելու տեղ։ Մշակույթի տուն կա, որտեղ բազմաթիվ միջոցառումներ են կազմակերպվում, գյուղի երիտասարդությունը զբաղվելու, զվարճանալու հնարավորություններից զրկված չէ: Վանք գյուղում նույնիսկ պետական նշանակության որոշ միջոցառումներ են անցկացնում. վերջերս տոնեցինք Գանձասարի 777-ամյակը, խաղողօրհնեք եղավ, եկեղեցական տաղավար տոները նշվում են մեծ շուքով, հրավիրվում են նաեւ հյուրեր ու զբոսաշրջիկներ արտասահմանից՚,- մեր զրույցի ընթացքում ասաց Ա. Սարգսյանը։ Թե ինչու երկրագործությամբ քիչ են զբաղվում, գյուղապետը պայմանավորում է լեռնային գոտու առանձնահատկություններով. ՙԳյուղացիները երկրագործությունից հեռու են, շատ քիչ են հողագործությամբ զբաղվում, Վանքը հիմնականում արհեստավորների գյուղ է, միշտ էլ այդպես է եղել, նաեւ՝ խորհրդային տարիներին։ Անասնապահությունն ու մեղվաբուծությունն են այստեղ զարգացած: Խորհրդային տարիներին կոմբինատի աշխատողների միջին աշխատավարձը եղել է 120-150 ռուբլի, դա իրենց եկամուտն էր, իսկ տնամերձը մշակում էին անձնական օգտագործման գյուղմթերքներ ունենալու, այլ ոչ թե իրացնելու նպատակով՚։ Ա. Սարգսյանը նաեւ հայտնեց, որ 950 գլուխ խոշոր եղջերավոր անասուն ունեն գյուղում, կաթի ընդունման կետ այս տարածաշրջանում չկա, բայց այն վերամշակում են, կաթնամթերքն իրացնում: Այս տարի ավելացել է ընտանի թռչունների քանակը, գրեթե ամեն տնտեսություն 30-50 թեւ թռչուն է պահում։ Խոզերի քանակն էլ այս տարի աճել է. հանրապետության տարածքում գրանցված խոզերի ժանտախտը ցուցանիշների վրա չի ազդել։ Բնակիչներն օգտվում են նաեւ անտառային բարիքներից, հավաքելով բոխի, սինդրիկ, հատապտուղներ՝ որը վաճառելու, որը` օգտագործելու նպատակով: Գյուղում ակտիվ շինարարություն է ընթանում։ Բոլորն իրենց համար փորձում են հարմարություններ ստեղծել, կարգի են բերվում զբոսաշրջային օբյեկտները։ Շուտով գյուղը շուրջօրյա ջրով էլ ապահովված կլինի. ընթացքի մեջ է ներքին ջրատար ցանցի կառուցումը՝ հինը լրիվ քայքայված վիճակում էր։ Գյուղը գազիֆիկացված է: Ա. Սարգսյանը համայնքի խնդիրների շարքում առանձնացրեց գյուղամիջյան ճանապարհների հարցը։ Դրան էլ փորձ կարվի մոտ ապագայում լուծում տալ։ Համայնքի տարեկան եկամուտները կազմում են 6մլն 400 հազար դրամ, պետությունը, ինչպես մյուս համայնքներին, փոխհատուցում է տալիս: Համայնքի բյուջեն ձեւավորվում է հարկերից: Համայնքապետի խոսքով` եթե կարողանում են ժամանակին հավաքագրել, համայնքի որոշ հարցեր լուծվում են, եթե ոչ՝ չի ստացվում, եւ նույնիսկ լինում են աշխատավարձերի ուշացումներ։ ՙԻնչ կա այստեղ` Լեւոն Հայրապետյանի շնորհիվ է։ Նրա ներդրումների, նրա ծրագրերի շնորհիվ վանքեցիներն ունեն այն, ինչ ունեն։ Եվ չնայած հիմա նոր ծրագրեր չեն իրականացվում, արդեն եղածի շնորհիվ գյուղում կյանքը աշխուժացել եւ նոր մակարդակի է բարձրացվել: Արտագաղթ գյուղից չկա, բայց 1-2 ընտանիք աշխատելու նպատակով մի քանի ամսով պարբերաբար դուրս են գալիս գյուղից՚: Ժողովրդագրության տեսանկյունից վիճակը գյուղապետը բավարար է գնահատում. գյուղը երիտասարդ է, բազմազավակ 16 ընտանիք կա։ Նրանց համար երկու տուն ԱՀ կառավարության եւ ներդրումային հիմնադրամի միջոցներով կառուցվել է արդեն, մեկն էլ դարձյալ կառավարության ֆինանսավորմամբ կկառուցվի. այդ ընտանիքին տրամադրվել է հողամաս, եւ կառուցման աշխատանքները չեն ուշանա։ Սրբուհի ՎԱՆՅԱՆ


text: Իրանի մայրաքաղաքում սուֆի աղանդի կողմնակիցների հետ բախումների հետեւանքով ոստիկանության երեք աշխատակիցներ են սպանվել։ Սոցմեդիայի հրապարակումների համաձայն՝ սուֆի աղանդի հետեւորդները Թեհրանում բողոքի ցույց էին անցկացնում իրենց կողմնակիցներից մի քանիսի ձերբակալության դեմ։ Հրապարակված կադրերում երեւում է, որ ավտոբուսը մխրճվում է ոստիկանների խմբի մեջ։ Նրանք ցուցարարներին ցրելու նպատակով կրակում էին եւ արցունքաբեր գազ կիրառում։


text: Կենդանակերպի նշանների ուժեղ կողմերը Գտեք Ձեր ուժեղ կողմերը... Յուրաքանչյուր Կենդանակերպի նշան ունի իր առանձնահատկությունները, իր թերությունները եւ իհարկե՝ առավելությունները։ Երբեմն սեփական ուժի իմացությունը օգնում է կողմնորոշվել, թե ուր է պետք շարժվել։ Խոյ Այս նշանը տարբերվում է կրքոտությամբ եւ անհավանական խարիզմով, որը այդպես էլ ձգում է շրջապատող մարդկանց։ Բացի դրանից, նրանք հրաշալի սիրեկաններ են, ինչը նույնպես պական կարեւոր չէ։ Ցուլ Շատ նպատակասլաց եւ համառ, Ցուլը տանել չի կարողանում կիսատությունը։ Այն ամենը ինչ ցանկանում է, նա վաղ թե ուշ հասնում է եւ միշտ ձգտում է ամենալավին՝ սիրո մեջ, մասնագիտական բնագավառում, կյանքում։ Երկվորյակ Նրանք էներգիա են ստանում ինֆորմացիայից, ներծծելով ամեն ինչ՝ ինչպես սպունգը, եւ գիտելիքի ամեն մի հատիկի համար գտնելով իր կիրառումը։ Եվ դա նրանց մոտ հրաշալի է ստացվում։ Խեցգետին Թվում է թե, պարփակված Խեցգետինը իր զրահի տակ թաքցնում է իր նուրբ բնույթն ու չափազանց էմոցիոնալությունը։ Նա հրաշալի է զգում այլ մարդկանց։ Առյուծ Նա շատ է սիրում իրեն, եւ գտնում է, որ արժանի է ամենալավին՝ այդ թվում նաեւ լավագույն մարդկանց իր կողքին։ Մտերիմների հետ նա միշտ անկեղծ է եւ բոլորովին չի տառապում որեւէ բարդույթից։ Կույս Շատ պեդանտիկ եւ բծախնդիր, նրանք հետեւում են դրան նաեւ սիրո մեջ։ Հենց այդ պատճառով մանրակրկիտ կերպով են ընտրում իրենց մարդուն, իսկ նրանց հետ կապելով կյանքը՝ միշտ մնում են հավատարիմ նրանց։ Կշեռք Նրանք իսկական էքստրավերտներ են, շատ շփվող եւ հեշտությամբ են լեզու գտնում յուրաքանչյուր մարդու հետ։ Հենց դրանում է Կշեռքների կյանքի հաջողության գաղտնիքը։ Կարիճ Խորամանկ եւ հիշաչար, եւ բացի դրանից՝ շատ ուժեղ, այս մարդիկ չեն կարողանում ներել վիրավորանքը։ Նրանք, ովքեր վիրավորել են Կարիճին՝ միշտ պատասխան են ստանում ըստ արժանավույնս։ Աղեղնավոր Բոլոր աղեղնավորները՝ ի ծնե անհավանական գրավիչ են։ Իսկ նրանք, ում բնությունը այնուամենայնիվ գեղեցկությամբ չի շնորհել՝ տարբերվում են հմայքով։ Այծեղջյուր Ոչ ոք չի կարողանում այդքան հստակ եւ գրագետ պլանավորել սեփական գործերը, ինչպես դա անում է Այծեղջյուրը։ Նրանք միշտ եղել են մեծ զորահրամանատարներ կամ առաջնորդներ եւ հիմնվել են բացառապես իրենց եւ սեփական ուժերի վրա։ Ջրհոս Ծույլ, բայց հանճարեղության հակված Ջրհոսները կարողանում են գտնել պրոբլեմի լուծման ամենապարզ եւ արդյունավետ մեթոդը, որը բերում է անսպասելի արդյունքի։ Ձկներ Չնայած նրանց ամողջ երազկոտության եւ սենտիմենտալության, Ձկներին կոտրել՝ գործնականում անհնար է։ Նրանք ունեն շատ ամուր ներքին , որը միշտ նրանց ոտքի վրա է պահում։


text: «Բարսելոնայի» նախագահ Խոսեպ Մարիա Բարտոմեուն հայտարարել է, որ Լիոնել Մեսսին, նոր պայմանագիր կնքելով կատալոնական ակումբի հետ, դառնալու է ֆուտբոլի պատմության ամենաբարձր վարձատրվող խաղացողը։ -Չեմ կարող ասել, թե որքան է կազմելու Մեսսիի աշխատավարձը, սակայն նա դառնալու է ոչ միայն աշխարհի ամենաբարձր վարձատրվող ֆուտբոլիստը, այլեւ ֆուտբոլի պատմության։ Նա ամենաբարձր վարձատրվողն է, քանի որ ոչ ոք իր թիմում այդքան ներդրում չունի, որքան Մեսսին։ Մենք մեզ կարող ենք թույլ տալ Մեսսիին նման աշխատավարձ տալ,- Բարտոմեուի խոսքը փոխանցում է «Mundo Deportivo»-ն։ Հիշեցնենք, որ արգենտինացու նոր համաձայնագիրը նախատեսված է լինելու մինչեւ 2021 թվականը, հրաժարագինը կազմելու է 300 միլիոն եվրո:


text: Անան իմ թույլ կողմն է, իմ բարությունն ու ուրախությունը։ Ինչքան մանր ու կարեւոր իրադարձություն լինում էր ես շուտ մոռանում էի, Աննան ամեն բան ճշգրտությամբ հիշում էր: Աննան իմ հիշողությունն է: Տարիներն իմ էությունը չեն մաշել: Ես մարդկանց նվիրվում եմ այնքան, որ մոռանամ ինքս ինձ մասին: Բայց Աննան ինձ նվիրված էր կրկնակի: Ես գիտեի, նույնիսկ, եթե ես ինքս ինձ դավաճանեմ, Աննան չի դավաճանի: Եթե ես ինքս ինձ դադարեմ սիրել, Աննան ինձ իմ տեղն էլ կսիրի: Ոչինչ ինձ չի ոչնչացնում, չի նվաստացնում այնքան, որքան Աննայի արձունքնրը։ Իր տխրությունն իմ դժբախտությունն է։ Տաս տարի է, թե ավել ես վստահում եմ Աննայի ամեն խոսքին ու հայացքին։ Իրենից մաքուր, պարզ ու թափանցիկոչ ոք չի կարող լինել։ Մի անգամ հիշում եմ մեր առաջին դպրոցում մի քանի հոգի խոստովանեցին, որ նախանձում են մեր ընկերությանը։ Միջին դպրոցում էինք... Ամեն տարի Աննայի տատիկը գալիս էր դպրոց ու խնդրում էր ուսուցչին, որ մենք միասին նույն սեղանի շուրջ նստենք։ Այդ ժամանակ վատ կարգ կար, որ սեղանի առաջ աղջիկ, տղա պետք է նստեն։ Աննան փրկությունս էր։ Փոքր էինք, օրերից մի օր տանեցիներս հարցրեցին ինձ, թե, որն է եղել իմ ամենալավ օրը։ Գիտեք ինչ պատասխանեցի... Աննայի ծննդյան օրը։ Ամեն տարի մի նոր բան էինք մտածում։ Սկզբից խաղեր էինք կազմակերպում, հետո տասը տարեկան դիցուհիները գեղեցկության մրցույթ էին կազմակերպում։ Թաքուն ( բնականաբար բոլորը տեղյակ էին) Աննայի տատիկի եւ մոր կոսմետիկան շատ վատ կերպով քսում էինք մեզ վրա, հրժվում էինք ու սկսում էինք վազվզել տան մեջ։ Այնքան քաղցր էին մեր մանկության օրերը ու կրկնակի քաղցր են հիմա....։ Լինում է չէ, որ մի մարդ, քեզ համար աշխարհ է դառնում։ Ու երբ չարությունը խեղդում է քեզ, դու վազում, փախնում ու թաքնվում ես այդ մարդու աշխարհում...։ Աննան միակ մարդն է, որի հեռանալուց ես լիովին կդատարկվեմ ու որքան էլ փորձեմ լիացնել հոգիս, բացը մնալու է, անխոս...